Riz Amin Akui Tak Malu Hubungi Pengarah Untuk Dapatkan Job

Tidak hanya menunggu tawaran datang bergolek tanpa sebarang usaha dan kerja keras, pelakon Riz Amin berkata seorang selebriti itu perlu membuang perasaan malu menghubungi pengarah dan penerbit untuk peluang kerja.

Menurut Riz atau nama sebenarnya Norizam Amin Nordin, kerja sebaagai pelakon sama seperti seorang peniaga dan tidak boleh malu untuk meneruskan kelangsungan hidup.

BACA: RM6 Sehelai, Riz Amin Buat Rawatan Tanam 4,083 Helai Rambut

“Saya biasanya akan call orang yang saya rapat. Bukanlah yang pertama kali bekerjasama kemudian hilang dan tiba-tiba call nak cakap pasal job.

“Saya sentiasa hubungi penerbit atau pengarah yang dekat dan banyak memberi peluang kepada saya. Sebenarnya dalam hidup kita kalau malu akan rugi.

“Kalau salah pun tak apa sebab kita boleh belajar dari kesilapan itu. Orang berniaga pun kena rajin dan kena tak malu. Begitu juga dengan pelakon,” katanya kepada mStar Online.

Katanya lagi, dia tidak hanya menghubungi kenalan rapat semata-mata untuk mendapatkan tawaran berlakon namun turut ingin bertanyakan khabar dalam masa sama boleh mengeratkan lagi silaturahim.

“Kadang-kadang orang terlupa, kita la kena ingatkan orang itu supaya ingat kita. Tak semestinya kita hubungi penerbit atau pengarah semata-mata untuk minta job,” katanya.


Peminat Nampak Baby Bump, Mizz Nina Hamil?

Sudah hampir sembilan tahun mendirikan rumah tangga, sudah pasti pasangan selebriti popular Noh Hujan dan Mizz Nina sering diajukan soalan berkaitan cahaya mata.

Bagaimanapun, gambar terbaru yang muat naik oleh Mizz Nina menjadi perhatian ramai apabila peminat membuat spekulasi bahawa penyanyi itu sedang hamil.

Gambar tersebut memaparkan Mizz Nina memakai busana baju kurung dan seakan-akan kelihatan baby bump membuatkan ramai yang menyangkan dirinya berbadan dua.

Diruangan komen, rata-rata netizen teruja dan bertanya sama ada benar atau tidak Mizz Nina hamil. Malah, ramai yang mengucapkan tahniah kepada penyanyi itu meskipun tidak mengetahui kesasihan perkara itu.

Menyedari ertri tersebut dihujani dengan komen ucapan tahniah daripada netizen, Mizz Nina kemudian melakukan suntingan pada bahagian kapsyen memberitahu bahawa dia belum hamil lagi serta berterima kasih di atas doa semua pihak.

“Masya-Allah, saya senang hati melihat ucapan anda semua. Begitupun, saya belum mengandung lagi. Ameen! Terima kasih untuk doa anda semua. Mungkin inilah masanya untuk saya kurangkan berat badan,” katanya.

Mizz Nina mendirikan rumah tangga dengan Noh pada 1 Julai 2011. Sehingga kini, pasangan itu belum dikurniakan cahaya mata lagi. Sebelum ini, Mizz Nina dilaporkan pernah menjalani rawatan kesuburan persenyawaan in-vitro (IVF).


Beri Layanan Buruk Pada Pengunjung, Resort Aliff Syukri Didakwa Kotor

Umum mengetahui usahawan kosmetik, Datuk Seri Aliff Syukri mempunyai resortnya sendiri yang diberi nama Sugeh Hill Resort yang terletak di Janda Baik. Bagaimanapun baru-baru ini ada cerita tak sedap di dengar mengenai resortnya itu.

Seorang Instafamous tampil mendakwa percutiannya di resort tersebut tidaklah seindah seperti dipaparkan. Malah, layanan yang diberikan oleh pekerja Aliff kurang memuaskan tidak setimpal dengan bayaran dikenakan.

This is a thread: why Dato AS is threatening me ?? pic.twitter.com/6jxddx5Kaq

Mendedahkan perkara itu di Twitter, lelaki itu berkata kediaman yang didiaminya penuh dengan sampah sarap, kotor dan membahayakan. Lebih mengejutkan, mereka turut menemui lipas di dalam peti ais.

Ujarnya lagi, sebaik sahaja sampai dan masuk ke bilik, mereka menemui tuala basah di atas lantai. Malah, keadaan cadar katil kotor dan mempunyai kesan darah.

“Kat lobby tempat greet guests, air yg disediakan dah habis (okla tunggu refill). Masalahnya bocor ke apa menitik habis basah lantai and staff punya solusi? letak kain. budak2 lari bila sampai.. kalau ada yg jatuh terhentak kepala (nauzubillah),” katanya.

Bagaimanapun, selepas kisah itu ditularkan oleh individu terbabit, kes itu khabarnya mendapat perhatian Aliff sehingga beliau dikatakan bertindak menyeru Abudi untuk memadam posting yang dimuat naik olehnya.

Instafamous itu akui terkilan dengan servis serta layanan yang diberikan serta kecewa dengan tindakan jutawan tersebut.

Haritu kami sekeluarga pergi bercuti ke Sugeh Hill Dato @aliffsyukriterlajaklaris Tempat besar dan cantik. Tapi tu la kesian maintainance dan customer service perlu diperbaiki. Banyak point saya tulis dan kongsikan terus ke page FB saya. Mungkin Dato Aliff kena pantau lagi pekerja2 di resort Dato. Kesian invest puluh2 juta, service dan tempat disampahkan… 10/10 I wouldn’t ever recommend to any of my international friends coming for a holiday or getaway near KL.

A post shared by  Abudi Alsagoff (@abudialsagoff) on Aug 16, 2020 at 10:10pm PDT

Malah, Aliff dilihat turut mengugut lelaki tersebut untuk memadam posting berkenaan kerana dia ada menyimpan beberapa bukti serta rakaman CCTV yang mempamerkan sikap individu berkenaan sepanjang menginap di sana.

Dalam perkongsian tersebut, lelaki itu turut meminta Aliff Syukri supaya memantau para pekerjanya kerana banyak wang dilaburkan tetapi tempat tersebut tidak dijaga. Malah, dia juga tidak mengesyorkan tempat peranginan itu kepada orang ramai kerana ianya tidak berbaloi.


Fattah Amin Kena ‘Tempias’ Kehamilan Fazura, Asyik Nak Makan Manis

Bakal menimang cahaya mata tidak lama lagi dan usia kandungan anaknya kini memasuki bulan kelima, Fattah Amin berkata dia turut terkena tempias ibu mengandung apabila mengalami perubahan selera makan.

Berkongsi pengalaman sepanjang isterinya, Nur Fazura berbadan dua, Fattah berkata dia tidak mengalami alahan yang teruk namun mengidam untuk makan makanan yang manis hampir setiap hari.

BACA: Risaukan Fazura & Anak Dalam Kandungan, Fattah Amin Jadi Paranoid

“Sewaktu usia kandungan Fazura memasuki bulan kelima, saya ada mengalami sedikit perubahan, saya tahu ada orang cakap, kalau isteri tak mengalami alahan, mungkin kena pada suami.

“Namun apa yang saya alami tidaklah teruk, saya cuma bertambah selera makan sahaja, ketika itu, hari-hari saya mahu makan makanan manis,” katanya.

Dalam pada itu, Fattah berkata dia sedar badannya mengalami perubahan daripada biasa terutama di bahagian muka hanya setelah dia memasuki set untuk menjalani penggambaran drama.

“Sampailah bila tiba waktu saya mahu jalani penggambaran, saya sedar muka saya lebih bulat dari biasa,” katanya.

Bakal menyambut cahaya mata sulung dijangka pada Oktober depan, Fattah berkata dia sangat teruja dan pada masa yang sama gementar bakal bergelar bapa.

“Sekarang kehamilan isteri saya sudah masuk bulan yang ketujuh, insya-Allah dia akan bersalin sekitar bulan Oktober ini, sikit masa sahaja lagi.

“Saya rasa teruja dan gementar kerana ini pengalaman pertama saya menyambut kelahiran cahaya mata, saya harap para peminat mendoakan agar segala urusan saya dan Fazura dipermudahkan Allah,” katanya lagi.


Bakal Timang Anak Lelaki, Jamal Abdillah Pilih Nama ‘Zek’

Dikurniakan rezeki lagi apabila isterinya, Datin Zai Izzati disahkan berbadan dua selepas lapan bulan menimang cahaya mata perempuan, Datuk Jamal Abdillah berkata beliau bakal menimang cahaya mata lelaki.

Menurut penyanyi berusia 61 tahun itu lagi, dia dan isteri sudah memilih nama anak iaitu El Isaac Yamani. Ujarnya, nama itu dipilih sempena nama Nabi Ishak dan ada sebutan ‘Zek’ yang merupakan nama wataknya dalam filem Azura.

BACA: Lepas 8 Bulan Timang Cahaya Mata, Isteri Jamal Abdillah Hamil Lagi

“Alhamdulillah, saya bakal menimang cahaya mata lelaki. Saya dan isteri sudah pun memilih nama untuknya. Kami sukakan nama El Isaac Yamani.

“Nama ini diambil sempena nama Nabi Ishak. Cuma ejaannya saya ubah. Selain itu, nama ini dipilih kerana saya mahu ada sebutan ‘Zek’ yang juga nama karakter saya dalam filem Azura,” katanya kepada BH Online.

Berkongsi cerita mengenai kehidupannya selepas mempunyai anak kecil, Jamal berkata masanya kini banyak dihabiskan dengan anak memandangkan isterinya sedang sarat hamil enam bulan.

“Walaupun ada pembantu rumah, tetapi dalam urusan mengasuh anak, saya dan isteri akan bergilir-gilir menjaganya. Isteri sedang sarat kerana kandungannya sudah memasuki enam bulan. Apabila sudah ada anak kecil, masa untuk diri sendiri semakin berkurangan.

“Fokus saya kini pada anak. Kalau dahulu, saya boleh pergi beriadah pada bila-bila masa, tetapi sekarang saya tak boleh keluar sesuka hati. Badan pun sudah tak ‘fit’ dan semakin berisi,” cerita Jamal.

Jamal dan Zai Izzati berkahwin pada 1 April 2017 dan hasil perkahwinan mereka dikurniakan cahaya mata perempuan, Nur Azura Yamani yang dilahirkan pada 10 Oktober tahun lalu.

Jamal turut mempunyai dua lagi anak daripada perkahwinan terdahulu iaitu Osama Yamani, 18, dan Ahmad Zaki Yamani, 13.


Ini Pelaburan Yang Anak Muda Patut Ambil Untuk Tutup Mulut ‘Makcik Bawang’

Pengalaman mendewasakan kita, sama juga macam cerita Si Amad ni. Kalau sebelum ni dilayan macam budak-budak; keluar lepak malam tak boleh, main gajet ada time limit, kadang tu asyik disuruh belajar saja 24 jam.

Tapi lepas je Amad share pasal satu benda ni, mak ayah Si Amad terus onz weh. Siap nangis tu!

Benda apa yang Si Amad ni bagitahu mak ayah dia? Kalau nak tahu, tengok video ni sendiri macam mana Si Amad dapat penghormatan baru road to #adultlife katanya.

Pergh! Cerita si Amad ni macam lebih kurang sama dengan cerita kami sebelum melangkah ke alam dewasa lah. Cuma cerita si Amad gempak sikit la sebab dia dari usia muda dah buat pelaburan. Ini boleh jadi salah satu role model untuk anak-anak muda di luar sana, termasuklah kami sendiri.

Anda mesti tertanya-tanya pasal pelaburan unit amanah yang Amad guna ni kan? Meh! kami kongsikan supaya anda faham kelebihan melabur di usia muda.

Siapa sangka dengan hanya bermodalkan serendah RM100 setiap bulan, potensi untuk perjalanan hidup anda lebih mudah adalah tinggi, #retirementgoals.

Eastspring Investments Berhad adalah sebahagian daripada Prudential Corporation Asia, perniagaan Asia Prudential plc dari United Kingdom.

Eastspring adalah salah satu syarikat pengurusan aset terbesar di Malaysia untuk pelaburan institusi dan juga peruncitan. Pada 30 Jun 2020, Eastspring Investments menguruskan 32 dana bernilai RM9.1 bilion dan sekitar RM46 bilion aset di bawah pengurusan (“AUM”).

Kini mereka memperkenalkan satu pelan pelaburan yang mampu milik dan mudah iaitu Regular Investment Choice atau singkatannya RICh, di mana anak muda boleh memulakan pelaburan dari serendah RM100 sebulan.

Ha! Macam tak percaya kan? Pelan ini menggalakkan anda mula mengamalkan tabiat pengurusan kewangan yang sihat dan berpotensi untuk anda bebas dari kesempitan kewangan sepanjang fasa kehidupan anda dan mungkin juga di masa hadapan. #LicencetoAdult

Menerusi RICh, anda perlu yakin kerana anda dapat menikmati pelaburan yang sistematik dengan strategi Dollar Cost Averaging (DCA). Yer betul! Dolar Cost Averaging!

Jangan pening sebab kalau anda betul-betul berminat, tak perlu risau kalau tak faham sebab Pakar Perunding Unit Amanah di Eastspring Investments bersedia untuk menolong anda memahami like a pro!

Sama seperti Amad, kami yakin anda juga mesti fikir, “Ala kalau melabur nanti cash dalam tangan sikit”. Tapi sedar tak perbelanjaan harian atau bulanan terasa sempit selalu?

So, dengan melabur dalam RICh, sedikit sebanyak anda dapat membantu diri anda untuk lebih berdisiplin dalam menyimpan dan juga melabur dalam masa yang sama! Adalah duit lebih bila masa yang diperlukan nanti!

Untuk permulaan, cuba kita check semula perjalanan perbelanjaan duit kita sepanjang bulan dan mula bahagikan mengikut kategori keperluan, kehendak, dan simpanan ataupun untuk pelaburan.

Kami yakin setiap anak muda mesti ada impian nak beli rumah, nak ada simpanan yang cukup untuk persaraan sebab nak melancong atau nak menunaikan haji dan umrah.

Jadi, dengan melabur sebanyak RM100 sebulan mulai hari, potensi untuk impian itu untuk jadi kenyataan adalah cerah.

Ada juga anak muda yang masih keliru dan teragak-agak untuk melabur. Persoalan yang selalu keluar adalah; “Bila waktu yang tepat untuk melabur?” Jawapan dia senang sahaja jikalau melabur dengan RICh, bila-bila masa adalah waktu yang terbaik untuk melabur kerana dengan teknik dollar cost averaging (DCA).

Anda masih boleh mencatat untung walaupun ada ketika harga menurun. RICh memuratakan risiko pelaburan dengan pembelian harga unit berlainan setiap bulan. Menarik tak?

Kami nak share satu tips seawal bila anda kena melabur? Jawapan dia secepat mungkin!

Bila anda melabur awal pada kadar RM100 di usia 20 tahun, cuba bayangkan berapa pulangan akan anda dapat pada 5 tahun akan datang? Tapi tertakluk pada keadaan semasa, sebab setiap pelaburan pasti ada naik turunnya. Jadi ketahui dengan lebih lanjut jawapannya, di laman ini.

Paling penting, anda setkan satu matlamat kewangan jangka masa panjang, naik turun pasaran tu tak perlu bimbang sebab macam kami terangkan tadi, harga rendah juga anda masih ada potensi untuk catatkan keuntungan.

Jadi anda boleh tarik nafas lega dan biarkan pelaburan anda tu ‘matang’ di pasaran. Pepatah Melayu ada menyebutkan ‘sikit-sikit, lama-lama jadi bukit’ tak gitu?

Jangan lupa untuk buka akaun dengan Eastspring Investments melalui Pakar Perunding Unit Amanah yang turut mendaftar di bawah Eastspring Investments dari 11 Ogos dan seterusnya untuk mendapatkan 500 Boost Coins. Check website Eastspring Investments di sini.

Bersama kita menyimpan dan melabur untuk masa hadapan yang lebih baik dengan Eastspring Investments. So jangan buang masa jadi Mat Jenin, tapi jadilah seperti Si Amad.

Penafian: Semua pelaburan tertakluk pada risiko pasaran semasa. Sebelum anda memulakan apa-apa jenis pelaburan, sila luangkan sedikit masa untuk membaca dan memahami sepenuhnya risiko yang mungkin anda hadapi di link ini.


Isteri Sifatkan Rahim Sepahtu Makin Seksi Selepas Kurus

Penampilan terbaru Rahim Sepahtu menjadi perhatian ramai apabila berjaya menurunkan berat badannya. Malah, isterinya Lily Khay juga turut meluahkan rasa gembira melihat perkembangan positif suaminya itu.

Lily juga menyifatkan penampilan suaminya kini juga dilihat lebih seksi jika dibandingkan ketika mereka mula berkahwin dahulu. Menerusi satu perkongsian di Instagram, Lily turut memuat naik gambar lama suaminya.

“Tengok gambar terkini laki teringat ketika dia sewaktu bersaiz begini dulu. OMG! Sejujurnya suka tengok suami sekarang, makin hari makin seksi. Betapa bermotivasinya dia kan.

“Tapi kan aku pula geram tengok dia comel sangat, tu pasal kakak (anak) suka tepuk bontot dia, ‘kerjakan’ dia, sakat dia, ye lah uols, dulu di awal perkahwinan ni, tengok lah saiz abang beratus kilogram kot,” katanya.

Lily juga mendedahkan, sebelum ini suaminya terpaksa tidur menggunakan bantuan mesin oksigen akibat mengalami gangguan pernafasan. Bagaimanapun, Lily meluahkan rasa syukur suaminya kini dilihat semakin sihat.

“Keadaan paling teruk bila tidur pun pakai mesin sleep apnea (gangguan tidur akibat pernafasan terhenti). Sah-sahlah tidur nak peluk pun tak boleh dulu. Takut-takut leher aku yang terbelit wayar mesin tu.

“Dia buka oksigen, nanti aku yang padam. Namun, dia sekarang dah makin fit, lebih nampak muda dan lebih sihat, Alhamdulillah,” katanya.

Sebelum ini, Rahim mendedahkan berat badannya mencecah sehingga 125 kilogram. Bagaimanapun, dia kemudian mula menjalani gaya hidup sihat dan berjaya menurunkan berat lebih 16 kilogram dalam tempoh singkat.


Netizen Lancar Petisyen Singkirkan Ajai Sebagai Juri Big Stage 2020

Semalam berlangsungnya konsert minggu pertama Big Stage 2020. Namun apa yang menjadi perhatian adalah komen pedas dan keterlaluan yang diberikan oleh komposer dan penyanyi, Ajai sehingga namanya trending di laman Twitter.

Difahamkan kritikan itu diberi kepada peserta Dr Hafiz Zainal yang membawakan lagu Fly Me To The Moon dikatakan sumbang serta markah yang diberikan hanya 2 daripada 100. Lebih mengejutkan, komen yang Ajai turut mendakwa lebih baik Hafiz pengsa daripada meneruskan nyanyiannya.

Markah paling sikit yg juri bagi dalam sejarah bigstage iaitu 2 markah dari juri bajet bagus ajai.aku je ke rasa ajai ni mcm over gila.hilang mood nak tgk? #BigStage2020 pic.twitter.com/Vff5BmUQC0

Susulan itu rata-rata netizen menyifatkan komen pedas yang diberikan oleh Ajai itu sangat melampau dan tidak menjaga langsung sensitiviti para peserta.

Kata netizen lagi, sebagai juri sepatutnya memberikan komen untuk menaikkan semangat serta memberi tunjuk ajar bukan menjatuhkan lagi para peserta.

Malah, netizen mengatakan pemilihan Ajai sebagai juri tetap program tersebut merupakan kesilapan besar. Berikutan itu, netizen melancarkan satu petisyen meminta pihak produksi menyingkirkan komposer terkenal itu sebagai juri tetap.

Selain Ajai, penyanyi popular Dayang Nurfaizah dan Faizal Tahir turut menggalas tanggungjawab sebagai juri tetap. Manakala Hael Husaini diundang menjadi juri jemputan bagi minggu pertama konsert itu.


Netizen Terpukau Lihat Penampilan Terbaru Cik B

Lebih gembar berpakaian ringkas serta sentiasa tampil bersahaja, ramai yang menyenangi sikap rendah diri Cik B meskipun ibunya seorang jutawan kosmetik. Malah, Cik B berbeza dengan gadis remaja lain yang gemar berfesyen dan mahu menjadi dirinya sendiri.

Bagaimanapun, penampilan terbaru Cik B atau nama sebenarnya Nur Edlynn Zamileen menjadi perhatian ramai apabila dilihat tampil lebih feminin. Menerusi satu video dikongsikan, Cik B mendandan rambutnya kelihatan lebih lurus dengan solekan ringkas.

A post shared by  ???? ?????® ?????? (@cikb_havoc66) on Aug 15, 2020 at 6:31am PDT

Diruangan komen, rata-rata netizen terkejut dan seakan tidak percaya melihat perubahan tersebut.  Malah, ramai yang memuji penampilan terkini  Cik B yang kelihatan cantik dan lebih feminin.

Dalam pada itu, Datuk Seri Vida turut meninggalkan komen menerusi posting anaknya itu yang turut terkejut dan seakan tidak percaya bahawa itu adalah anaknya.


“Semua Lelaki Inginkan Wanita Seperti Wan Sharmila”

Dilihat serasi bergandingan menerusi drama 7 Hari Mencintaiku 2, ramai peminat mahu melihat Syazwan Zulkifli dan Wan Sharmila bercinta di dunia realiti.

Akui hubungan mereka kini masih sebagai seorang kawan, bagaimanapun Syazwan berkata dia tidak menolak sekiranya berjodohan dengan Wan Sharmila. Ujarnya, ramai lelaki inginkan wanita seperti Wan Sharmila.

“Saya tak menolak sekiranya jodoh saya dengan Lala. Kalau dah memang ditakdirkan, takkan saya nak tolak apa yang Allah dah tentukan.

“Saya rasa bukan saya seorang saja. Semua lelaki menginginkan perempuan macam Lala. Walaubagaimanapun, saya dengan Lala masih berkawan buat masa sekarang,” katanya kepada Astro Gempak.

Dalam pada itu, Syazwan berkata dia merima dengan hati terbuka apabila rata-rata peminat mendoakan agar mereka bersama. Katanya lagi, dia sudah lama mengenali Wan Sharmila dan merupakan wanita yang lemah lembut.

“Saya tak takut bila ramai yang mendoakan agar kami bersama. Bukannya mereka mendoakan yang tidak elok, itu perkara baik. Saya okey saja.

“Saya dah lama kenal dengan Lala. Lala seorang wanita yang berdikari, semua benda dia buat sendiri. Dia juga lemah lembut dan sangat sopan orangnya,” katanya lagi.


Aman Graseka Kecil Hati Dengan Anak, Isteri Muda Tak Halang Jumpa

Baru-baru ini hangat diperkatakan mengenai Mas Idayu yang meluahkan rasa kesal apabila anak perempuannya, Nur Dayini mendakwa ibu tirinya, Reena Arina menghalang untuk berjumpa bapa kandungnya, pelakon Aman Graseka.

Tampil menjelaskan perkara sebenar, Reena berkata suaminya sudah lama tidak menghubungi Dayini itu kerana berkecil hati dengan tindakan anak gadisnya itu yang berburukkan ibu tirinya di Instagram.

BACA: Mas Idayu Kesal Anak Dihalang Jumpa Bapa Kandung Aman Graseka

“Saya suruh Aman supaya hubungi anaknya, tapi dia tak nak sebab kecil hati dan terkilan Dayini burukkan saya dan adiknya yang kini berusia setahun.

“Abang kata Dayini sepatutnya hormat dia sebagai bapa. Malah semasa neneknya meninggal pun mereka tak datang ziarah. Mungkin itu sebab Aman kecil hati.

“Saya pernah ajak keluar sekali tapi Dayini tak mahu. Lebih-lebih lagi selepas kami dah ada anak. Dayini tak boleh terima dia dah ada adik,” katanya kepada mStar Online.

Tampil menjelaskan dakwaan Aman menyekat nombor anaknya di WhatsApp, Reena berkata telefon bimbit suaminya rosak dipercayai digodam oleh pihak tidak bertanggungjawab.

“Abang tak block dia. Hari itu telefon abang kena hack, kami semua terkejut segala maklumat dalam telefon hilang termasuklah nombor telefon dan mesej.

“Ia macam kerja hacker yang cekap, semua hilang secara automatik dan terpaksalah apa-apa sahaja berkaitan kerja dan panggilan wartawan kena melalui nombor saya,” katanya.

Terdahulu, Mas Idayu berang apabila namanya dikaitkan dengan perbalahan antara anaknya dengan Reena sehingga dia didakwa tidak pandai mendidik anak.

Mas Idayu turut terkilan apabila mengetahui Aman bertindak menyekat nombor Nur Dayini di WhasApp serta tidak langsung menghubungi anaknya itu sejak mereka pulang dari umrah pada Februari lalu.


Wafariena Akui Pernah Digoda Suami Orang

Berjaya membawa watak sebagai Nurul Ain sebagai perampas suami orang dalam drama 7 Hari Mencintaiku 2 sehingga dikecam teruk oleh netizen, bagaimanapun Wafariena berkata karakter sebenarnya sangat berbeza dengan dalam drama.

Mengakui pernah diganggu dan digoda lelaki berstatus suami orang, namun Wafariena tidak melayan godaan tersebut, malah tidak pernah terfikir untuk merampas suami orang.

“Wafariena dan Nurul Ain adalah orang yang sangat berbeza. Memang karakter kami tidak sama pun dan banyak perbezaan. Nak rampas suami orang itu, memang tak la.

“Kalau orang tak kenal saya mereka mesti ingat saya sombong. Sebenarnya, sebelum saya dikenali, ada saja suami orang yang menganggu saya. Tapi memang saya tak layan langsung,” katanya kepada mStar Online.

Dalam pada itu, Wafariena Mengakui ada netizen di luar sana mengecamnya kerana menyangkakan dirinya membuka tudung sedangkan dia berhijab untuk watak dalam drama tersebut.

“Sehingga kini masih ada lagi yang kecam saya di DM dan komen di IG tapi saya biar saja. Ada yang kecam dan persoal kenapa saya buka tudung selepas dikenali.

“Sedangkan saya memang tak pakai tudung pun tapi untuk watak Nurul Ain saya pakai. Tapi orang yang baru follow saya memang tak tahu saya sememangnya tidak bertudung,” katanya.


Baru Putus Tunang, Ada Peminat Melamar Joy Revfa Sebagai Madu

Impian untuk membina rumah tangga tidak kesampaian apabila baru sahaja mengesahkan ikatan pertunangan dengan jejaka yang dikenali sebagai Z.A sudah pun berakhir, ada peminat yang melamar Joy Revfa sebagai madu.

Menerusi ruangan komen Facebook Joy atau nama sebenarnya Siti Arifah Amin, individu tersebut meluahkan hasrat untuk menjadikan usahawan tersebut sebagai madu kerana simpati di atas apa yang terjadi.

Komen individu itu mendapat perhatian netizen lain yang meminta supaya individu berkenaan tidak mempermainkan soal jodoh dan perkahwinan melainkan benar-benar berniat untuk melakukan perkara tersebut.

Walau bagaimanapun, individu tersebut menegaskan dia betul-betul serius dan komited dengan permintaan itu dan berharap suaminya dapat bernikah dengan Joy.

Semalam, Joy mengesahkan pertunangannya dengan jejaka dikenali sebagai Z.A pada Mac lalu sudah pun berakhir. Difahamkan, tiada keserasian antara mereka telah menjadi punca ikatan itu berakhir.

Joy berkata dia membuat keputusana untuk membatalkan majlis pernikahan yang sepatutnya berlangsung Jun lalu kerana tiada lagi keserasian antara mereka.

Joy Revfa pernah bernikah dengan komposer Hafiz Hamidun pada Mei 2017 namun bercerai pada bulan Oktober. Sebelum itu Joy mendirikan rumah tangga dengan seorang ahli perniagaan dan hasil perkahwinan mereka dikurniakan seorang anak lelaki Arryan Firdaus kini berusia enam tahun.


“Ramai Youtuber Sentap Tahap Gaban Dengan Kenyataan Saya”

Baru-baru ini kenyataan oleh pendakwah sensasi, Ustaz Abu Syafiq menjadi bualan hangat netizen apabila beliau mengatakan pendapatan hasil menjadi seorang Youtuber kebanyakkannya haram.

Malah, Ustaz Abu Syafiq menyatakan bahawa pekerjaan itu tidak menjamin kesenangan hidup di dunia ini. Ujarnya, ramai Youtuber diluar sana hidup mereka merana dan banyak lagi pekerjaan yang boleh dilakukan dan jauhkan diri daripada menjadi YouTuber yang mendatangkan memfitnah.

Kenyataan oleh pendakwah itu sekaligus menimbulkan rasa kurang senang di kalangan Youtuber dan netizen. Malah, ramai yang tidak bersetuju dengan pendapat Ustaz Abu Syafiq itu dan mengecamnya.

Terbaru dalam satu perkongsian di Instagram, Ustaz Abu Syafiq mengatakan ramai yang sentap dengan kenyatanaan itu. Susulan itu, dia mahu membuat perbincangan atau diskusi ilimah mengenai pendapatan Youtuber.

“Ramai youtuber dan netizen sentap tahap gaban dengan statment saya. Ok saya syorkan kita buat diskusi atas Status saya tersebut. Mohon sahut. Diskusi Ilmiah. DM/PM saya. Jangan takut anggaplah macam ala-ala yang kalah debat tapi stay provok menang konon. Cepat!

Ujarnya, sesiapa sahaja boleh tampil memberikan pandangan mereka dengan menghantarkan mesej peribadi kepadanya. Malah, Ustaz Abu Syafiq turut mengatakan kepada mereka supaya jangan takut untuk berdebat dengannya.

Jelasnya lagi, dia tetap dengan pendiriannya dimana jadilah Youtuber yang menjauhi fitnah dan haram. Katanya lagi, jika ingin menjadi Youtuber buatlah kandungan yang memberi kebaikan dan kejar pendapatan yang halal.

“Saya tetap dengan pendirian saya dan ramai lagi. Jadilah Youtuber yang menjauhi fitnah dan haram. Beryoutuberlah dengan kebaikan kerana ada halal ada haram. Kejarlah yang Halal. Saya tungguuu..jangan takut!” tulisnya.


“Soal Bermadu, Biarlah Kami Saja Yang Tahu”

Belum sampai sebulan mendirikan rumah tangga pada 26 Julai lalu, sudah ada cerita tak sedap didengar apabila timbul dakwaan pelakon Miera Leyana dikatakan hidup bermadu.

Malah, Miera bernikah dengan jejaka pilihan hati Rosland Othman, 47 tahun yang merupakan seorang usahawan dikatakan sudah berkahwin dan memiliki tujuh anak perempuan. Difahamkan, segala dakwaan itu didedahkan menerusi satu video di YouTube yang kini tular.

Tidak menafikan mahupun mengiyakan bergelar isteri kedua, Miera berkata sesiapa sahaja boleh membuat andaian tersebut. Ujarnya, dia dan suami hidup bahagia dan dia percaya bahawa hal jodoh itu adalah rahsia Allah.

“Sesiapa sahaja bebas membuat andaian, namun adilkah melemparkan spekulasi negatif pada sebuah masjid yang baru dibina?

“Sebagai orang Islam, kita kena percaya rahsia jodoh sukar dirungkai dan diduga. Begitu juga ikatan perkahwinan saya dengan suami.

“Soal hidup bermadu, biarlah hanya kami sahaja tahu. Saya dan suami bahagia, tak menganiayai hidup sesiapa dan spekulasi ini dicetuskan orang luar,” katanya kepada BH Online.

Menurut Miera lagi dia tidak takut kerana mereka tidak melakukan perkara yang salah di sisi agama dan perkahwinan mereka direstui keluarga. Ujarnya, dia melakukan perkara yang salah, mereka boleh sahaja berkahwin di luar negara.

“Saya dan suami tak membuat perkara salah di sisi Allah dan agama. Kami membina rumah tangga atas dasar cinta dan memperoleh restu kedua-dua keluarga.

“Kami tidak sorok perkahwinan, malah satu Malaysia tahu, saya kini bergelar isteri Rosland. Majlis pernikahan juga diadakan secara terang-terangan.

“Jika mahu membohongi sesiapa, kami boleh berkahwin di luar negara dan bernikah menerusi talian. Tiada seorang pun akan tahu kami sudah berkahwin, melainkan ahli keluarga,” katanya.

Terdahulu, Miera dan Rosland bernikah pada 26 Julai lalu dalam majlis mewah dan meriah yang diadakan di hotel terkemuka di ibu kota dengan kehadiran ramai tetamu kenamaan.


Eyra Hazali, Suami Pilih Nama Anak Muhammad Hayder Qhalish

Selepas 21 jam bertarung dalam wad pembedahan, pelakon Eyra Hazali selamat melahirkan cahaya mata sulungnya di sebuah pusat perubatan di ibu kota kira-kira jam 2.18 petang, Jumaat lalu.

Bayi lelaki dengan berat 3.25 kilogram itu diberi nama Muhammad Hayder Qhalish. Suami Eyra yang juga penjaga gol Johor Darul Ta’zim (JDT), Muhammad Haziq Nadzli turut memuat naik gambar bayi mereka.

BACA: Eyra Hazali Mengidam Mandi Swimming Pool, Suami Beli Satu Letak Di Rumah

Menerusi perkongsian itu, Haziq turut mengucapkan terima kasih buat isterinya yang sanggup menahan sakit demi melahirkan anak mereka serta mendoakan agar keluarga kecil mereka ini akan dilindungi dan diberkati Allah.

Eyra dan Haziq mendirikan rumah tangga pada 1 November 2019. Eyra mengambil cuti berlakon setahun untuk menumpukan perhatian pada anak dan suami.


Ernie Zakri, Syamel Selamat Bertunang

Spekulasi hubungan cinta pasangan duet popular Ernie Zakri dan Syamel akhirnya terjawab apabila kedua-dua mereka mengikat tali pertunangan dalam satu majlis ringkas petang semalam.

Majlis yang diadakan di kediaman Ernie itu tetap berlangsung meriah meskipun hanya dihadiri keluarga terdekat kedua-dua belah pihak bagi mematuhi prosedur operasi standard (SOP) yang ditetapkan.

Kini bergelar tunangan orang, Syamel meluahkan rasa syukur majlis berjalan dengan lancar seperti yang dirancang. Namun, akui bimbang apabila memikirkan banyak dugaan dalam alam pertunangan.

“Alhamdulillah, saya gembira impian mahu menyunting Ernie sebagai bakal isteri akhirnya dimakbulkan. Saya gementar juga apabila mengenangkan alam pertunangan ini banyak dugaan seperti yang sering diperkatakan. Saya akui perkara inilah yang amat ditakuti.

“Namun, insya-Allah, saya dan Ernie akan menjaga diri dan batas pergaulan. Kami takkan berjumpa selalu. Apa yang diharapkan, doa peminat bukan sahaja hubungan ini sampai ke jenjang pelamin, malah kekal hingga ke akhir hayat,” katanya kepada BH Online.

Diminta mengulas mengenai tarikh pernikahan, Syamel berkata perkara itu masih belum dibincangkan lagi. Bagaimanapun, Syamel berkata dia tidak mahu mengikat tali pertunangan dalam tempoh yang lama.

“Untuk majlis pertunangan hari ini, tiada sebarang perbincangan menetapkan tarikh perkahwinan. Ia akan dilakukan kemudian. Bagaimanapun, saya tidak mahu bertunang lama-lama,” katanya.

Dalm majlis tersebut pihak Syamel menyerahkan tiga dulang hantaran, berbalas lima dulang.


Ustaz Ebit Lew Terima Anugerah Khas Hari Belia Negara

Menerima Anugerah Khas sempena sambutan Hari Belia Negara 2020 hari ini, pendakwah terkenal, Ustaz Ebit Lew menyifatkan dirinya tidak layak menerima anugerah tersebut.

Ustaz Ebit berkata sumbangannya kepada golongan belia adalah kecil namun sangat menghargai anugerah yang diterima serta berterima kasih di atas pengiktirafan tersebut.

BACA: Ustaz Ebit Lew Sedia Khidmat Van Jenazah & Ambulans Percuma

“Alhamdulillah saya bersyukur dan gembira dapat jumpa Perdana Menteri sendiri, sebelum ini asyik tengok di kaca televisyen sahaja. Saya sedar apa yang saya lakukan adalah sumbangan kecil.

“Saya sedar tidak layak kerana lebih ramai yang berkorban serta berjuang. Saya hanya usaha kecil dikalangan orang ramai tetapi saya sangat bersyukur dapat bersama dengan anak muda pada hari ini,” katanya.

Dalam pada itu, Ustaz Ebit Lew berharap anugerah itu sedikit sebanyak dapat menjadi inspirasi kepada anak-anak muda.

“Nasihat kepada golongan belia kena berjuang niat kerana Allah, dan tanamkan keikhlasan.

Ia tidak akan berhenti bila diri dihargai, dipuji atau dikeji, disukai atau tidak kita akan terus buat baik sehingga kita bertemu dengan Allah supaya sentiasa mendapat keredaan,” katanya.

Pendakwah berusia 36 tahun itu menerima anugerah tersebut berikutan sumbangannya dalam membantu golongan yang tidak berkemampuan, malah usaha gigihnya menghulurkan bantuan semasa pandemik Covid-19.


Pelakon Veteran Abu Bakar Juah Meninggal Dunia

Pelakon veteran, Abu Bakar Juah, 72 tahun yang dilaporkan tenat sebelum ini meninggal dunia di kediamannya yang terletak di Alam Damai Cheras kira-kira jam 6-35 petang tadi.

Berita itu disahkan Perbadanan Kemajuan Filem Nasional Malaysia (Finas) dalam satu entri di laman Facebook rasminya.

#LensaSeni#BelasungkawaFINAS dengan rasa sedih dan dukacitanya ingin merakamkan ucapan takziah kepada seluruh ahli…

Difahamkan Allahyarham yang menghidap kanser usus pada 2016. Selepas menjalani 12 pusingan kimoterapi, doktor mengesahkan pelakon veteran itu bebas daripada kanser.

Bagaimanapun, pada awal tahun ini, doktor mengesahkan penyakit kanser kembali menyerang, malah lebih agresif hingga merebak ke hati.

Jenazah Allahyarham dijangka dikebumikan di Tanah Perkuburan Islam Alam Damai kira kira jam 10 pagi Ahad. Allahyarham meninggalkan balu Rusidah Mohd Yassin dan empat anak.


“Sejak Dua Tahun Lalu Saya Tak Putus Doa Jadi Insan Lebih Baik”

Benarlah bahawa Hidayah itu milik Allah. Siapa sangka pelakon dan penyanyi Kilafairy yang sangat sinonim dengan imej seksi mampu berubah dalam sekelip mata apabila tampil berhijab

Kilafairy berkata hidayah yang diterima merupakan hadiah yang tidak boleh ditukar ganti. Bagaimanapun, Kilafairy enggan bercerita mengenai petunjuk yang diterima dan hanya berkongsi dengan insan rapat.

“Saya selesa tidak bercerita mengenai petunjuk yang diterima hingga mengubah dimensi diri dan kehidupan.

“Jujurnya, saya tak putus berdoa mahu menjadi insan lebih baik dalam setiap sujud sejak dua tahun lalu. Doa saya, jika benar berikanlah saya petunjuk.

“Alhamdulillah, detik itu datang bagai rahmat yang tidak terduga. Jadi, kita harus terus berdoa memohon hajat hati. Jangan mengalah, berhenti dan penat memanjangkan doa. Doa sangat mustajab dan berkuasa. Ia senjata orang Islam,” katanya kepada BH Online.

Diberi peluang untuk berhijrah ke arah lebih baik pada usia muda, Kilafairy bersyukur saat beroleh hidayah. Malah, dia akui tenang saat keluar rumah dengan memakai hijab.

“Saya percaya soal cepat atau lambat pasti wujud dalam sesuatu perkara. Ia termasuklah fasa yang saya lalui hari ini.

“Papa pula selalu bertanya apa yang dirasai selepas saya bertudung dan keluar rumah. Saya balas hanya satu jawapan iaitu lega. Benar, ketenangan yang diperoleh tidak boleh dijual beli,” katanya.

Dalam pada itu, Kilafairy berkata keputusannya untuk berhijab itu adalah untuk membahagiakan membahagiakan ibu bapanya. Malah, ibu bapanya sangat gembira dengan penghijrahannya itu.

“Inilah momen paling bahagia apabila dapat membahagiakan hati ibu bapa. Doa mereka akhirnya dimakbulkan.

“Sekarang, ibu bapa sudah tidak takut mahu meninggalkan saya seorang diri. Malah, saya juga ada beberapa perkara yang ingin lakukan dalam hidup.

“Ia seperti satu matlamat dalam mengimbangi kehidupan. Cuma, belum masanya saya berkongsi. Saya berdoa apa yang dihajati dipermudahkan,” katanya.


Mas Idayu Kesal Anak Dihalang Jumpa Bapa Kandung Aman Graseka

Sebelum ini hangat diperkatakan isu membabitkan anak kepada penyanyi dangdut Mas Idayu iaitu Nur Dayani Ashiqah dengan dengan ibu tirinya yang dikatakan berbalah di media sosial sejak Fabruari lalu.

Isu yang berlaku itu sekaligus turut mengiatkan nama Mas Idayu yang didakwa tidak pandai mendidik anak sehingga anak gadisnya didakwa bersikap kurang ajar terhadap ibu tiri dan bapa kandungnya, Aman Graseka.

Tampil mempertahankan dirinya, Mas Idayu tampil menjelaskan dakwaan tersebut dimana pada awalnya dia enggan masuk campur dalam isu berkenaan sehinggalah namanya dikaitkan.

“Awalnya saya memang tak tahu apa masalah anak saya dengan bapanya sebab malas ambil tahu kerana itu membabitkan mereka berdua. Tapi baru-baru ini saya ternampak ada berita mewakili pihak Aman dan isteri mengatakan saya masuk campur, itu saya tak boleh terima.

“Sampai ada netizen kata saya tak ajar anak hormat ibu tiri. Dia dah umur 22 tahun saya masih pukul lagi kalau ada buat salah,” katanya kepada mStar Online.

Mac lalu, Nur Dayini meluahkan rasa kesal terhadap sikap ibu tirinya, Reena Arina yang bertindak menghalang untuk berjumpa bapa kandungnya. Perkara itu berlanjutan apabila gadis 22 tahun itu saling berbalas kapsyen sindiran dengan ibu tirinya di Instagram.

Dalam pada itu, Mas Idayu terkilan apabila mengetahui Aman bertindak menyekat nombor Nur Dayini di WhasApp serta tidak langsung menghubungi anaknya itu sejak mereka pulang dari umrah pada Februari lalu.

“Sekarang ni profil foto pun dah tak ada, mesej pun tak sampai itu bukti mereka sekat kami. Aku tak kisah jika Aman nak menyebelahi isterinya tapi biar dengan cara cerdik.

“Walaupun dah berpisah, aku kenal Aman macam mana. Dia tak pandai nak sekat orang di Whatsapp, Instagram, Aku bukan nak puji bekas suami tapi aku kenal dia,” katanya.

Kata Mas Idayu lagi, dia berharap bekas suaminya itu tidak sesekali melupakan anak perempuan mereka. Ujarnya, anaknya itu tidak mahukan apa-apa tetapi hanya mahukan bapanya sahaja.

“Abang (panggilan untuk Aman) tahu apa yang anak kita nak, dia hanya nak bapa dia, dia bukan nak duit. Kami ada duit..bukan nak cakap besar tapi dia hanya nak bapa dia,” katanya.

Mas Idayu dan Aman Graseka berkahwin pada tahun 1997 namun berpisah pada tahun 2006. Hasil perkahwinan itu mereka dikurniakan seorang cahaya mata perempuan iaitu Nur Dayini.

Aman kemudian mendirikan rumah tangga dengan seorang model, Reena pada tahun 2018 dan dikurniakan cahaya mata lelaki, Aishymir Mateen Shah Aman Shah kini berusia setahun.


Siti Sarah Menyampah Peniaga Sanggup Tayang Body Lariskan Produk

Kesal dengan trend pemasaran yang dilakukan oleh kebanyakan peniaga seolah menjatuhkan maruah dan mengaibkan diri demi melariskan sesuatu produk, penyanyi Siti Sarah tampil memberikan terguran secara terbuka.

Akui dirinya bukan seorang Muslim yang sempurna, namun dia tidak pernah terfikir untuk melakukan perkara tidak senonoh serta memalukan sehingga menjatuhkan maruah semata-mata untuk menjual produk

“Tayang body jual produk? Ya semua orang buat silap. Dalam dunia ni taka da orang yang tak buat silap, Sarah sendiri tak sesempurna mana sebab diri sendiri pun pernah seksi, pernah jahil tapi tak sampai sanggup jual barang untuk meniaga.

“Tergoncang, melompat, ada yang beromen atas katil ambil gambar. Dah makin lama makin ramai. Yang ‘perempuan-perempuan’ ni pun sama naik tak tahu dah yang mana lelaki yang mana perempuan,” katanya

Kata Sarah lagi, usahawan yang melakukan perkara sedemikian berkemungkinan besar dilindungi oleh seseorang yang berpengaruh dalam dunia bisnes disebabkan itu mereka ini bertindak berani.

“Ya faham, ya korang kuat, tak ada satu orang pun mampu menjatuhkan korang. Mungkin ada yang menjaga korang, sebab tu makin lama makin menjadi,” katanya.

Dalam pada itu, Sarah berkata banyak cara lain yang boleh dilakukan untuk mengaut keuntungan berlipat ganda tanpa melakukan aksi melakukan diri. Ujarnya, dengan izin Allah semuanya akan dipermudahkan.

“Korang ingat korang je dalam Malaysia ni yang buat duit? Sebab saya sendiri dah naik menyampah! Mari saya tunjuk, saya ni yang tak pernah nak tunjuk duit, meh sini saya nak tunjuk!

“Tak payah melompat goncang-goncang, tak payah terkinja-kinja ,tak payah tunjuk kulit pun boleh buat duit banyak! Dengan izin Allah, Allah maha besar Allah yang memberi rezeki,” luahnya.


Hamil Anak Kedua, Scha Alyahya Tak Suka Bunyi Bising

Bakal menimang cahaya mata kedua tidak lama lagi, Awal Ashaari berkata dia dan Scha Alyahya mengetahui tentang kahamilan itu pada Mac lalu namun memilih untuk tidak mendedahkan terlebih dahulu.

Ujarnya, dia dan Scha berusaha untuk mendapatkan anak kedua sejak anak sulungnya, Lara Alana berusia tiga tahun lagi namun baru kini Allah memberikan rezeki zuriat kepada mereka.

“Kami mendapat tahu mengenai kehadiran bakal cahaya mata kedua ini sejak Mac lalu. Namun, kami memilih untuk merahsiakannya terlebih dahulu memandangkan ia masih dalam peringkat awal.

“Kalau nak diikutkan, usaha kami untuk mendapatkan anak kedua sudah bermula sejak Lara berusia tiga tahun lagi. Namun, pada waktu itu belum ada rezeki dan nampaknya, Allah memberi rezeki anak kepada kami dalam tahun ini,” katanya.

Berkongsi mengenai ‘ragam’ aneh isterinya, Awal berkata, Scha kini cepat rimas dengan bunyi-bunyian sehingakan ketika menonton TV akan dimatikan suara.

“Ketika Scha mengandungkan Lara, dia memang tak suka memegang telefon dan tidak aktif di media sosial. Jadi, perkara sama berulang dan itu tidak terlalu mengejutkan saya.

“Yang menjadi kejutan buat saya adalah dia benar-benar tidak sukakan bunyi bising sehingga menonton TV pun dia akan matikan suara.

“Kalau drama atau filem yang disediakan sarikata, tak jadi masalah. Tapi apabila yang tidak ada sarikata, saya sendiri pun hairan melihat kerenahnya,” katanya.

Malah, Awal berkata dia terpaksa meletakkan telefonnya di dalam mood senyap kerana tidak mahu isterinya itu terganggu. Ujarnya lagi, dia juga yang menjaga akaun Instagram Scha untuk memuat naik hal berkaitan kerja.

“Saya juga terpaksa letakkan telefon dalam ‘mood’ senyap kerana dia cepat terganggu. Kalau anda nak tahu, selama lebih tiga bulan ini sayalah yang menjaga akaun Instagram Scha dan sering memuat naik benda-benda berkaitan kerja memandangkan ada komitmen kerja yang harus dikongsikan,” katanya.


Isa Khan Terima Empat Kali Kejutan Hari Lahir Dari Risteena

Sempena sambutan hari lahirnya yang ke-27 pada Julai lalu, pelakon Isa Khan mendedahkan dia menerima empat kali kejutan sambutan hari jadi dari tunangnya, pelakon Risteena Munim.

Kagum dengan kegigihan Risteena, Isa berkata tunangnya itu merancang untuk meraikan hari istimewa itu selama empat hari berturut-turut. Malah, Risteena turut menyewa satu panggung wayang untuk hari lahirnya.

“Risteena buat kejutan untuk hari lahir saya sebanyak empat kali. Kalah hadiah kereta Audi yang saya belikan dekat dia. Kejutan pertama dia bawa saya pergi Banjaran Spring Hotspring. Itu sehari sebelum dia bawa saya dan keluarga menaiki kapal layar di Royal Selangor.

“Yang ketiga dia bawa saya pergi makan malam di Bayan Tree Hotel. Keesokkan harinya, dia ajak saya pergi The Curve untuk tengok wayang.

“Bila saya masuk, dekat skrin pawagam tu tayang video-video kami yang telah digabung. Penonton yang ada dalam tu rupanya ahli keluarga kami. Risteena sewa satu panggung wayang.

“Saya dah tertanya-tanya Risteena tak rasa penat ke? Saya pun dah penat sebab empat hari berturut-turut,” katanya kepda Astro Gempak.

Dalam pada itu, Isa berkata dia tidak pernah menyambut hari lahirnya sejak tahun 2006. Malah, sejak pemergian ayahnya dia menggantikan sambutan hari lahirnya itu dengan majlis tahlil.

“Sejak tahun 2006 saya tak pernah sambut. Arwah ayah meninggal dunia masa hari lahir saya. Saya pernah cakap pasal ini dekat Risteena. Tapi tahun ini dia nak juga sambut, saya tak sangka pulak sehebat macam ni.

“Sebelum ini saya akan buat majlis tahlil pada haritu. Tahun ini pun saya tetap melakukan rutin yang sama,” katanya.


Fathia Latiff Menangis Dapat Bertemu Ustazah Asma Harun

Menerusi Instagram, pendakwah bebas Ustazah Asma Harun meluahkan rasa terharu apabila dapat bertemu pelakon dan penyanyi Fathia Latiff dalam satu ceramahnya baru-baru ini.

Berkokngsikan detik pertemuan mereka, Fathia meminta Ustazah Asma mendoakannya agar menjadi insan yang baik serta berterima kasih di atas ilmu yang disampaikan.

Ustazah Asma berkata, sejam lebih Fathia menanti untuk bertemu dengannya. Fathia turut teruja dapat bertemu dengannya.

“Ustazah, doakan saya ya, jadi orang baik, terima kasih banyak² atas ilmu ustazah, rasa teruja sangat dan tak sangka dapat jumpa ustazah.. Rasa nak peluk² je”, tak semena² kami sama² mengalirkan air mata,” tulisnya.

Menerusi perkongsian itu, Ustaz Asma berkata kepada Fathia bahawa dia mendoakan pelakon itu agar terus istiqamah serta menjadi wanita yang solehah dan dikurniakan suami yang soleh.

“Fathiya, ustazah doakan kamu istiqamah, terus kuat dan tabah, menjadi wanita yang solehah, berjaya dalam perniagaan dan apa jua yang kamu buat.. Juga dikurniakan suami yang soleh.”

“Ustazah sayang kamu dik, jaga diri baik², kamu ni baik dan cantik, terima kasih ya datang daripada jauh, terima kasih sudi tunggu walau lama, rezeki ustazah dapat jumpa fathiya..”

Diakhir perkongsian itu, Ustazah Asma mengatakan dia sentiasa mengalu-alukan rakan artis atau sesiapa sahaja untuk bertemu dengannya. Katanya tidak perlu malu atau segan tidak kira bagaimanapun penampilan anda.


Shaheizy Sam Ditegur Berpakaian Askar Tapi Gantung Tali Vape

Baru-baru ini hangat diperkatakan di media sosial mengenai gambar barisan pelakon-pelakon hebat tanah air antaranya Shaheizy Sam, Alif Satar, Bront Palrae, Remy Ishak dan Hairul Azreen.

Difahamkan, mereka merupakan barisan pelakon yang akan membintangi filem Bakara. Bagaimanapun, ada yang kurang senang dengan penampilan Shaheizy Sam yang dilihat menggantung rokok elektronik di lehernya.

Di Twitter, ada netizen tampil mengkritik tindakan pelakon itu serta menegur supaya tidak menggantung tali vape berkenaan ketika memakai seragram askar.

Sedar akan kesilapannya itu, Sam kemudian tampil memberi respon mengenai teguran itu dan memohon maaf di atas ketelanjurannya itu.

Difahamkan, filem Bakara bakal menjalani penggambaran sekitar Jun tahun depan dan kesemua pelakon kini sedang menjalani latihan bersama tentera Malaysia.

Filem Bakara mengisahkan tentang perjuangan sebenar anggota 19 RAMD Mekanis menyelamatkan Renjer dan Delta US di Pasar Bakara Somalia pada 3 dan 4 Oktober 1994.


Kaka Azraff Mahu Tambah Tiga Anak Lagi

Anak sulungnya bakal memasuki usia setahun pada Oktober depan, penyanyi Kaka Azraff berkata dia tidak menolak untuk menimang cahaya mata lagi dalam masa terdekat.

Akui dirinya bukan lagi muda, Kaka berkata dia merancang untuk memiliki tiga hingga empat orang cahaya mata. Ujarnya, dia dan suami tidak merancang dan menyerahkan rezeki zuriat kepada Allah.

“Saya tak kisah sekiranya diberikan rezeki mengandung lagi. Ini kerana saya bukannya makin muda, usia makin bertambah. Lagipun, takkan nak tunggu Aslan besar baru nak tambah anak.

“Bagaimanapun, saya dan suami tidak merancang, kami serahkan rezeki pada Allah. Kalau ada rezeki, kami terima. Suami pun terbuka soal ini,” katanya kepada BH Online.

Dalam pada itu, Kaka berkata kehidupannya kini cukup lengkap dengan kehadiran cahaya mata pertamanya, Aslan Adam. Meskipun sibuk dengan kerja namun gembira melihat anak membesar depan mata.

“Alhamdulillah, saya seronok melihat anak membesar depan mata. Walaupun kerja saya tidak menentu, ada kala hingga tengah malam baru datang idea, tetapi tidak mengapa, saya suka dengan kesibukan ini,” katanya.

Terdahulu, Kaka berkongsikan kisah kehidupannya selepas dikurniakan cahaya mata di mana dia mengakui banyak pengorbanan yang dilakukan setelah bergelar ibu.

Kaka berkata dia sangat mengagumi pada suami ibu sama ada yang bekerja mahupun yang menjadi suri rumah sepenuh masa. Malah, mengakui adakalanya dia menangis kerana penat menjaga anak.


Wan Sharmila Akui Tak Kisah Berkawan Dengan Suami Orang

Pernah melalui episod perceraian sebelum ini, Wan Sharmila akui masih belum menemui pengganti meskipun sudah 11 tahun berlalu. Katanya lagi, dia masih belum ada perancangan untuk menamatkan zaman solo.

Usianya sudah memasuki 39 tahun, Wan Sharmila berkata dia juga belum menemui calon untuk dijadikan bakal suami.

“Tahun ini kita semua kena hadap pandemik. Kalau ada perancangan nak kahwin pun terbantut.
Saya tak ada perancangan untuk berkahwin tahun ni. Calon pun belum ada,” katanya kepada Astro Gempak.

Dalam pada itu, Wan Sharmila berkata dia tidak memilih dalam soal berkawan serta tidak kisah untuk berkawan dengan suami orang asalkan menjaga batas.

“Kalau saya rasa selesa dan sesuai nak kawan dengan seseorang itu, saya akan berkawan.

“Walau individu itu suami orang tapi sekadar kawan biasa, apa salahnya. Kalau dia nak melebih, sini saya hubungi isteri dia dulu,” katanya.

Wan Sharmila pernah mendirikan rumahtangga dengan penerbit drama TV, Fazli Bahrom pada tahun 2007 namun perkahwinan mereka tidak kekal lama dan bercerai pada Oktober 2009.


Kaki Isteri Izzue Islam Bengkak, Lebam Gara-Gara Seekor Biawak

Malang tidak berbau, pelakon dan penyanyi Izzue Islam mendedahkan isterinya, Awin Nurin cedera akibat terjun dari tangga ke bawah rumah mereka gara-gara panik ketika melarikan diri dari seekor biawak.

Menerusi perkongsian di Instagram, Izzue berkata akibat kecederaan itu Awin mengalami bengkak dan lebam di kaki. Dalam entri berkenaan, Awin kelihatan berjalan terhincut-hincut berjalan dan kakinya berbalut.

Sebelum tido cube cek bawah katil tu! Kitorang dah kena pagi tadi ? video penuh kat youtube izzue islam. swipe up kat ig story pon boleh ?

A post shared by  Izzue Islam ™ (@izzueislam) on Aug 11, 2020 at 9:18am PDT

Izzue berkata, doktor turut menasihatkan jika bengkak di kaki isterinya tidak surut-surut maka perlu menjalani imbasan x-ray kerana bimbang kemungkinan tulang kakinya retak atau patah.

“Dah pergi klinik doktor cakap kalau lagi dua hari bengkak tak susut dan masih sakit, disarankan untuk pergi x-ray pula. Takut tulang kaki dia retak atau patah. Doakan Awin ya, dia tengah sakit tu tapi kuat,” tulisnya.

Difahamkan, seekor biawak masuk ke rumah mereka tanpa disedari. Menerusi perkongsian terdahulu, Izzue ada berkongsikan video ketika biawak itu berada di dalam rumahnya.


“Perempuan Sekarang Ramai Yang Suka Laki Orang”

Baru-baru ini pelakon Fauzi Nawawi ada berkongsikan gambar di akaun Instagram bersama isterinya, pelakon Lisdawati. Gambar tersebut memaparkan momen romantis mereka dimana isterinya dilihat sedang merenung wajahnya.

Namun apa yang menjadi perhatian adalah kapsyen gambar tersebut dimana Fauzi mempersoalkan tindakan isterinya yang seolah-olah tidak puas untuk menatap dirinya sepanjang 13 tahun hidup bersama.

BACA: 9 Hari Hilang, Anak Saudara Fauzi Nawawi Masih Belum Ditemui

Di ruangan komen, gurauan Fauzi itu disambut oleh Lisdawati yang membalas tiada salahnya untuk dirinya sebagai isteri untuk berbuat demikian.

Lisdawati turut bergurau sebelum perempuan lain tenung, lebih baik dia sebagai isteri yang merenung suaminya. Lisdawati turut menasihati orang ramai supaya tidak melihat mata suaminya apabila berbicara.

Komen Lisdawati itu mendapat pelbagai reaksi daripada netizen yang bersetuju dengan kenyataan pelakon itu serta mendoakan rumah tangga pasangan itu kekal bahagia hingga ke syurga.

Pasangan tersebut mendirikan rumah tangga pada 9 September 2007. Hasil perkongsian hidup mereka dikurniakan empat cahaya mata. Menerusi perkahwinan terdahulu, Fauzi turut mempunyai empat lagi orang anak lain.


Kongsi Foto Bersama, Mimi Lana & Syafiq Kyle Kembali Bercinta?

Berkongsikan gambar bersama bekas kekasihnya, pelakon Syafiq Kyle ketika bersama-sama menghadiri sebuah program televisyen, foto yang dimuat naik oleh Mimi Lana itu menjadi perhatian netizen.

Seperti sudah dijangka, rata-rata netizen tertanya-tanya adakah cinta mereka sudah bertaut kembali selepas mengesahkan hubungan mereka berakhir pada Jun lalu.

Hi nama i INTHON !! Siapa tengok #serikanhatimu2 ? @garniermalaysia ?

A post shared by  MIMS (@missmimilana) on Aug 11, 2020 at 10:17pm PDT

Meskipun soalan netizen mengenai perkara itu tidak dijawab oleh Mimi, namun rata-rata mereka memuji sikap profesional dua pelakon itu dalam urusan kerja mereka. Malah, ramai yang berharap kedua-dua pelakon itu kembali bersama.

Pada Jun lalu, Mimi mengesahkan hubungannya dengan Syafiq sudah pun putus selepas 5 tahun menyulam cinta. Bagaimanapun, Mimi enggan mendedahkan punca perpisahan antara mereka.


“Saya Nak Yang Bujang, Tak Suka Ambil Hak Orang”

Usia bakal mencecah 40 tahun, Dayang Nurfaizah akui dirinya masih solo dan belum bertemu pasangan hidup. Akui cerewet dalam memilih pasangan, Dayang berkata setiap wanita sepatutnya bersikap sedemikian.

Menurut Dayang, soal perkahwinan bukan perkara yang boleh dibuat main dan tiada siapa yang berkahwin mahukan rumah tangga mereka berakhir dengan perpisahan.

“Setiap wanita patut cerewet dalam memilih pasangan hidup. Rumah tangga yang ingin dibina bukan perkara main-main sebab kita nak hidup lama dengannya.

“Nak bina masjid kena cari yang betul-betul sebab kita bukan nak perkahwinan yang berakhir dengan perceraian,” katanya kepada Harian Metro.

Dalam pada itu, Dayang berkata belum ada lelaki berjaya mengisi kekosongan hidupnya. Malah, Dayang memberitahu dia mahukan lelaki bujang dan meminta orang ramai mendoakan agar dirinya agar segera bertemu jodoh.

“Saya tak tahu bila jodoh akan sampai. Doa-doakanlah agar saya ditemui jodoh dengan cepat. Saya nak seseorang yang bujang dan masih solo. Saya tidak suka ambil hak orang,” katanya.


Suka Berpakaian Seksi, Reen Rahim Tak Kisah Dikecam

Bukan pendatang baru dalam dunia lakonan, pelakon Reen Rahim berkata dia semakin kebal dan sudah lali dengan kecaman netizen memandangkan hampir lapan tahun berasa dalam industri hiburan tanah air.

Meskipun sering dikecam kerana tampil berpakaian seksi dan mencolok mata, bagaimanapun Reen berkata dia sudah terbiasa dengan sepak terajang dunia hiburan.

Katanya lagi, dia selesa menjadi diri sendiri. Ujarnya, dia mahu berkongsi bakat menerusi lakonan dan usah campur aduk dengan realiti kehidupannya sebenar.

“Lakonan adalah minat saya. Kehidupan sebenar pula ketika saya menjadi diri sendiri, bukannya pelakon. Tetapi, saya anggap satu kejayaan apabila lakonan menjadi bualan penonton hingga mereka mengambil tahu tentang diri saya,” katanya kepada BH Online.

Akui tidak kisah dengan kecaman dilemparkan, Reen berkata dia akan mengambil pendekatan menutup ruangan komen di Instagram kerana tidak mahu memeningkan lagi kepala.

“Jujurnya, saya tak pernah kisah dengan komen dan kecaman. Cuma, saya tak mahu memeningkan kepala untuk hal tidak perlu. Ini cara hidup saya. Tiada guna membiarkan komen negatif menerjah dalam hidup.

“Cuma, tak semua ada kekuatan untuk menepis komen negatif. Bagaimana perasaan keluarga dan peminat yang sayangkan saya. Jadi, saya tak mahu komen buruk mengganggu emosi mereka,” katanya.


Hantar Gambar Lucah Kepada Ayda Jebat, Nabil Mahir Beri Amaran

Berang dengan tindakan pihak tidak bertanggungjawab yang menghantar gambar tidak senonoh kepada tunangnya, Ayda Jebat, pelakon dan pengacara Nabil Mahir memberikan amaran kepada individu berkenaan.

Memuat naik fotonya memegang replika pedang samurai, Nabul meminta supaya berhenti mengganggu tunangnya menghantar gambar lucah serta tidak memperbodohkan diri kerana perkara itu tidak mendatangkan hasil.

“Yang pedang tu untuk you guys yang bat*ng gatal tak abis-abis nak DM benda tak senonoh kat my fiancée. Grow up and stop memperbodohkan diri,” dedah Nabil.

Nabil berkata meskipun sudah beberapa kali akaun mereka disekat oleh Ayda namun individu berkenaan seolah tidak serik dan masih gigih untuk membuat akaun baru.

“Banyak sangat masa korang siap buat account baru bila kene block. Korang tau kan kalau kitorang make official report, korang boleh kene trace? Warning have been made,” tulisnya

Untuk rekod, Nabil sebelum ini, melamar pelantun lagu Temberang itu pada sambutan hari lahirnya yang ke-28 pada 17 Mac lalu. Kemudian, pasangan itu mengikat tali pertunangan secara dalam talian pada 28 April lalu.


Buat Pembedahan Ikat Perut, Abby Abadi Turun Berat Badan 5 Kg

Menjalani pembedahan bariatric atau’ikat’ perut, pelakon Abby Abadi berkongsikan berita gembira  selepas dua minggu melalui proses tersebut apabila berat badannya mula menunjukkan perkembangan positif.

Menerusi perkongsian di Instagram, Abby berkata berat badannya sudah turun 5 kilogram dan turut memuat naik gambar terkininya.

“Walaupun dah dua minggu, baru turun 5 kilogram, tapi nak posing juga sebab badan rasa kurang lemak-lemak degil.

“Pembedahan bariatric memang bantu menceriakan hari-hari saya. Semoga yang diluar sana yang berat atas 80kg, 100kg terutamanya dengan berbagai-bagai penyakit, buatlah, usahakan,” katanya

Abby berkata lagi, dia juga sudah mula boleh memakai baju-baju lamanya yang dibeli tahun lalu.

“Nak cerita juga yang baju ni beli di Singapura masa sibuk dengan acara hujung tahun lepas, tapi masa itu beli tak cuba dulu, balik KL, bila nak pakai tak boleh butang.

“Sekarang dah boleh dah. Jeans tu pun sama, beli tak cubam, maing agak-agak, hari ini baru boleh pakai,” katanya.

Terdahulu, Abby terpaksa melakukan pembedahan ikat perut untuk mengelakkan masalah berat badannya yang semakin sukar dikawal apabila sudah mencecah 92kg. Malah, suaminya juga meminta untuk menjaga kesihatan.


Kaka Azraff Penat Sangat Jaga Anak Sampai Menangis

Setiap wanita yang berkahwin pasti impikan cahaya mata sebagai penyeri rumah tangga. Malah, mereka akan lebih pengorbanan seorang ibu apabila suatu hari nanti tiba giliran mereka menggalas tanggungjawab berkenaan.

Menerusi Instagram, penyanyi Kaka Azraff berkongsikan kisah kehidupannya selepas dikurniakan cahaya mata di mana dia mengakui banyak pengorbanan yang dilakukan setelah bergelar ibu.

Dalam entri tersebut, Kaka sangat mengagumi pada suami ibu sama ada yang bekerja mahupun yang menjadi suri rumah sepenuh masa. Ujarnya, dalam kehidupannya kini apa sahaja yang dilakukan perlu utamakan anak.

WORKING MOM LIFE. Nak buat apape pun fikir anak dulu. Nak makan, nak kemas rumah, nak exercise, nak mandi pun tak senang. Thats my life now. Respect semua mom dalam dunia ni, kerja atau tak kerja.. sama je penat dia. Kan? Rasa nak nangis bila penat, dah nangis dah pun.. but bila tengok anak dance2, buat muka comel terus hilang rasa penat tu. Mommy love you Aslan! Dalam penat and kabut hidup ni, styling tetap nak ? All my outfit from @superdry ? #SDMYWAY #SDMY #superdry

A post shared by  K A (@kakaazraff) on Aug 11, 2020 at 11:21pm PDT

“Nak buat apa-apa pun fikir anak dulu. Nak makan, nak kemas rumah, nak exercise, nak mandi pun tak senang. Thats my life now. Respect semua mom dalam dunia ni, kerja atau tak kerja.

“Sama je penat dia. Kan? Rasa nak nangis bila penat, dah nangis dah pun tapi bila tengok anak menari-nari, buat muka comel terus hilang rasa penat tu. Mommy love you Aslan!” tulis Kaka pada entri tersebut.

Kaka Azraff atau nama sebenarnya Nor Atiqa Noor Azraff mendirikan rumah tangga bersama Adam Azriff pada 2018 dan dikurniakan dengan seorang cahaya mata lelaki yang diberi nama Aslan.


Rizalman Mahu Tubuhkan Pusat Pengajian Al-Quran Untuk Orang Dewasa

Selepas mengumumkan persaraannya dari dunia fesyen pada Februari lalu, pereka fesyen terkenal, Datuk Rizalman Ibrahim menyatakan hasratnya untuk menubuhkan sebuah pusat pengajian al-Quran.

Menurut Rizalman, ia merupakan sebahagian daripada usaha yang dilakukan selari dengan penubuhan Yayasan RI yang akan dibangunkan kelak. Ujarnya pusat pengajian itu untuk golongan dewasa untuk belajar mengaji.

“Anda tahu kan saya dalam proses nak tubuhkan Yayasan RI. Jadi, antara niat saya ialah menubuhkan pusat pengajian al-Quran untuk golongan orang-orang dewasa.

“Siapa yang tak sempat belajar mengaji dengan betul, yang nak belajar dan memperbetulkan bacaan mereka,” tulisnya.

Kata Rizalman lagi, syarikatnya, Rinetwork akan membiayai sepenuhnya pusat pengajian tersebut sendiri sementara menunggu kelulusan penubuhan yayasannya itu.

“Saya akan gajikan para ustaz dan ustazah, cari tempat, belikan kelengkapan serta berikan wakaf mushaf Amazing tu di situ dan akan bertempat di Johor Bahru sebagai negeri pertama,” katanya.

Diruangan komen, rata-rata netizen meluahkan rasa syukur dengan niat baik pereka fesyen itu dan semoga usahanya untuk melakukan amal jariah itu akan sentiasa permudahkan.


Rumah Diceroboh Pencuri, Nabila Huda Menangis Teresak-Esak

Berdepan insiden mencemaskan, Nabila Huda tidak dapat mengawal perasan takut selpas rumahnya didatangi seorang individu yang mencurigakan. Ketika kejadian berlaku dia keseorangan tanpa suami dan anak perempuannya.

BACA: Kehidupan Kembali Normal, Nabila Huda Lebih Seronok Berkurung Dengan Suami

“Korang! Weh serius la weh. Saya tak tahu. Saya macam nampak orang kat balkoni. Saya tutup lampu lepastu saya dengar sesuatu.

“Dah la suami saya tak ada, Keisha tak ada. Saya nampak macam ada. Weh tak kelakar! Macam mana ni weh? Pintu kunci tak?” kongsinya menerusi Insta Stories malam semalam.

Menurut Nabila, dia seolah merasakan bayangan atau kelibat yang dilihatnya itu merupakan seorang penceroboh. Ujarnya bayang tersebut kelihatan besar dan memakai baju warna hitam.

“Macam nampak tadi ada bayang hitam kat luar. Macam besar. Dia pakai baju warna hitam. Saya tak tahu hanya nampak bayang.

“Takkan pencuri? Saya rasa pencuri. Weh macam mana ni weh? Weh saya takut gila. Saya takut,” katanya.

Dalam video tersebut, Abil menangis teresak-esak seolah buntu dan takut dengan insiden yang berlaku.  Apa pun diharap semuanya baik-baik sahaja dan segera membuat laporan polis untuk mengelakkan perkara buruk terjadi.


Ben Amir Harap Bakal Suami Mira Filzah Izin Berlakon

Namanya lebih dikenali ramai selepas membintangi drama Sweet Dream, pelakon Ben Amir mengakui popularitnya sedikit menurun susulan Perintah Kawalan Pergerakan yang di laksanakan pada 18 Mac lalu.

Menyedari bahawa kehidupan sebagai anak seni ada naik turunnya, Ben berkata dia kini sedang mempersiapkan diri untuk kembali aktif dalam bidang lakonan selepas enam bulan tidak berlakon.

“Alhamdulillah selepas kejayaan tahun lepas… graf naik tapi sebab PKP, jatuh sikit. Tapi tak apa sebab sebagai pelakon ada turun naik… namun apabila dah jatuh kena naik balik.

“Sekarang ni masa untuk pemulihan selepas enam bulan tak berlakon, ” katanya kepada mStar Online.

Dalam pada itu, Ben berkata dia gembira apabila mengetahui Mira Filzah bakal mendirikan rumah tangga tidak lama lagi serta berharap bakal suami akan mengizinkannya untuk terus berlakon.

“Saya seronok dia nak kahwin, harap lepas ni dapat berlakon lagi dan suami izinkan… saya selesa berlakon dengan dia.

“Tentang jodoh? Saya lambat lagi dalam dua, tiga tahun lagi. Bagi betul-betul stabil, calon pun tak ada. Tengah kenal-kenal,” ujarnya.


Michael Ang Dedah Ambil Dua Orang Anak Angkat

Tidak terlalu terbuka berkongsikan kehidupan peribadinya kepada umum, namun ramai tidak tahu pengarah, penerbit dan pelakon Michael Ang sebenarnya merupakan bapa kepada dua cahaya mata.

Meskipun kedua-duanya adalah anak angkat, namun kasih sayang yang dicurahkan seperti anak sendiri. Michael berkata kedua-duanya diambil ketika mereka masih kecil lagi.

Menurut Micheal, anak sulungnya, Rayyan kini sudah berusia 18 tahun merupakan anak saudaranya iaitu anak kepada abangnya yang dibesarkan olehnya sejak berusia dua bulan lagi.

“Jangan salah faham kerana saya belum berkahwin, tapi saya ada dua anak angkat. Kedua-duanya saya ambil ketika mereka masih kecil. Sejak berusia dua bulan, dia sudah tinggal dan dibesarkan oleh saya sehingga sekarang,” katanya.

Tidak banyak berkongsi mengenai anak sulungnya, Michael berkata dia memberi kebebasan kepada Rayyan untuk memilih masa depan dan agamanya memandangkan anaknya itu sudah dewasa.

“Apabila saya buat keputusan untuk memeluk Islam, saya berikan kebebasan kepadanya untuk membuat keputusan sendiri buat kehidupannya.

“Saya tak memaksa dia untuk peluk Islam kerana pada saya, dia sudah cukup dewasa untuk membuat keputusan dan pilihan sendiri,” katanya.

Dalam pada itu, Michael berkongsi cerita berbeza mengenai anak keduanya iaitu Mika kini berusia dua tahun. Menurutnya, Mika merupakan beragama Islam sejak lahir dan diambil ketika usianya sehari.

“Mika sejak lahir lagi beragama Islam dan saya dah ambil dia sebagai anak angkat sejak usianya sehari. Kini, Mika sudah mencecah usia dua tahun,” katanya.

Dalam pada itu, wajah kedua-dua anaknya itu tidak pernah didedahkan di media sosial. Jika ada gambar yang dimuat naik, wajah mereka akan ditutuo dengan emoji demi menjaga privasi.


Bella Astillah Sokong Video Wanita Hempuk Skandal Suami

Baru-baru ini hangat diperkatakan di media sosial video dimana seorang wanita bertindak menyerang skandal suaminya. Video tersebut mendapat perhatian Bella Astillah yang menyokong tindakan wanita itu.

Menerusi video berkenaan, dua wanita menyerang seorang lagi wanita lain ketika bersama seorang lelaki yang dipercayai suami kepada salah seorang daripada wanita yang mengamuk itu.

Sebelum ini berdepan konflik rumah tangga, Bella berkata sebagai seorang wanita dia memahami perasan wanita terbabit sehingga bertindak sedemikian rupa.

Dalam status di Twitter itu, Bella turut tertanya-tanya mengapa wanita perampas itu takut sehingga menyorok di belakang lelaki sedangkan sebelum ini tak takut pula berhubungan dengan suami orang.

Kenapa time ni baru perempuan tu nak sorok belakang lelaki tu je? Takkan takut pula? sbb time seronok2 tak takut pula lelaki tu suami orang? I faham perempuan yang hempuk tu dia nak settle penyondol tu cukup2 tak nak bg lepas sbb nanti kat rumah turn laki dia pula kena hempuk. https://t.co/2tFGGRrwVh

“Kenapa masa ni baru perempuan tu nak sorok belakang lelaki tu? Takkan takut pula sebab masa seronok-seronok tak takut pula lelaki tu suami orang,” tulisnya.

Dalam video itu, wanita yang sedang bersama lelaki terbabit dipukul, diterajang dan dibaling gelas kaca hingga pecah oleh wanita yang datang menyerangnya.

Terdahulu, Bella pernah terpalit dengan insiden seakan-akan sama dengan situasi video berkenaan di mana suaminya, Alif Aziz telah ditahan kerana didakwa memukul isterinya di sebuah pusat hiburan.


Makan Jamu Sejak 15 Tahun, Syatilla Melvin Yakin Sam Tak Cari Lain

Banyak kes lelaki digoda wanita perampas dan ‘gold digger’, pelakon Syatilla Melvin yakin suaminya, Shaheizy Sam tidak akan mempersiakan kepercayaan yang diberikan sejak berkahwin empat tahun lalu.

Menurut Syatilla, dia tidak takut suaminya digoda wanita lain kerana tahu aktor itu tahu menjaga batas sebagai seorang suami dan bapa kepada dua cahaya mata mereka.

“Saya percaya Sam tidak akan berbuat demikian tetapi sebagai wanita saya tetap berfikir. Disebabkan itu, saya menceburi bidang perniagaan untuk mempunyai sumber kewangan yang stabil.

“Saya tidak mahu hanya bergantung pada dunia lakonan kerana kita sedia tahu jangka masa seorang pelakon itu tidak lama. Jadi saya perlu ada simpanan sendiri demi kebaikan pada masa hadapan,” katanya kepada Harian Metro.

Kini sibuk mengembangkan perniagaannya dan bakal muncul dengan produk jamu bulan depan, Syatilla berkata dia sudah mengamalkan jamu sejak usia 15 tahun dan ia sangat membantu menjaga hubungan suami isteri.

“Saya mengembangkan perniagaan dengan tampil dengan produk baharu, jamu. Kenapa saya pilih jamu? Ini kerana saya mengamalkan pengambilan jamu iaitu sejak berusia 15 tahun lagi.

“Diakui saya suka memakan jamu kerana apabila mengamalkan, saya rasa bertenaga, malah saya dapat merasakan perbezaan dari segi dalaman, apatah lagi selepas berkahwin dan melahirkan anak.

“Selain itu, ia juga boleh menjaga hubungan suami isteri. Apatah lagi zaman sekarang ini kita boleh lihat pelbagai permasalahan di antara suami dan isteri, jadi apabila saya mencuba jamu ini ia sangat membantu hubungan saya dan suami,” katanya.


3 Kesilapan Utama Kita Buat Bila Beli Perabot Untuk Dekorasi Rumah

Pernah tak kita pergi mana-mana rumah dan terkejut dengan hiasan rekaan dalaman mereka? Bila cerita bab terkejut ini ada dua sebab, samada terkejut sebab memang cantik atau terkejut sebab serba tak kena.

Pilihan perabot yang kurang sesuai mungkin boleh menyebabkan rumah anda hilang serinya.

Sebenarnya sebelum anda nak menghias rumah, ada beberapa perkara perlu diambil kira bagi mengelakkan ruang yang digunakan nampak serabut dan sakit mata memandang. Jadi kami nak kongsikan sedikit beberapa kesilapan yang selalu kita buat bila beli perabot untuk dekorasi di rumah.

Pilih tema yang anda inginkan dan jangan nak masukkan beberapa tema di ruang yang sempit. Ini merupakan perkara pertama dan penting dalam memastikan hiasan dalaman rumah kita selari dan kemas.

Jika anda inginkan tema moden atau pun minimalis, pastikan perabot yang anda pilih tidak kelihatan terlalu lebar atau besar (bulky). Kalau nak letak perabot di ruang tamu, jika boleh biarlah rekaan sofa dan meja kelihatan sepadan.

Salah pilih warna dinding boleh buatkan rumah nampak sempit dan melemaskan. Pilihan warna juga adalah perkara asas yang mampu membuatkan rumah anda kelihatan menonjol atau pun suram.

Tips nak cari padanan warna yang sesuai cukup mudah – anda boleh Google saja color palette for living room. Pelbagai pilihan warna dapat anda lihat sekaligus senangkan anda untuk pilih warna perabot.

Perbezaan warna dinding dan perabot yang berlainan mampu menaikkan seri rumah anda. Bagi isteri pula, kadang-kala tak salah juga nak dapatkan pandangan suami, bukan?

Ruang makan adalah antara lokasi yang perlu diberi perhatian kerana di sinilah seisi keluarga akan berkumpul. Jika keluarga anda besar dan ruang yang anda ada adalah terhad, pemilihan meja makan bulat adalah terbaik bagi menjimatkan ruang.

Tapi jika anda mempunyai ruang yang sedikit luas atau memanjang, meja makan segi empat sudah pasti akan membuatkan ruang makan anda lebih kemas dan menarik.

Pelbagai pilihan meja makan anda boleh dapatkan di Rozel – gedung perabot ternama yang terjamin kualiti dan ketahanan barangannya. Paling menarik, anda boleh dapatkan promosi perabot di sini yang sudah bermula 8 Ogos lalu sampai 12 September 2020 ini.

Sofa set 3+2 bermula dari RM4,390, bukan senang nak dapatkan harga sebegini lagi-lagi kulit penuh pula,kan? Untuk set meja makan, anda boleh dapatkan bermula dari RM 3,990. Set meja makan di sini memang elegan.

Jika anda nak bincang dan tiada masa nak ke cawangan mereka, boleh tengok dulu perabot secara penuh (360 darjah) di Virtual Showroom mereka.

Bila sudah jumpa perabot yang berminat, boleh cari lokasi cawangan terdekat mereka dengan rumah anda di sini.

Selain itu, sekarang Rozel juga ada promosi pelbagai pilihan tilam Rozel Maxiflex Mattress dengan potongan sehingga 35%. Banyak boleh jimat, lebih-lebih lagi jika anda bercadang untuk tukarkan tilam lama dengan tilam baru di sini yang terjamin selesa dan melegakan badan.

Jika anda nak tengok sendiri beberapa lagi promosi perabot mereka, klik saja di sini dan jangan lupa follow mereka di Facebook dan juga Instagram.


Followers Fasha Sandha Naik 5 Juta Lepas Bersalin

Selamat menimang cahaya mata pertama hasil perkahwinan dengan suami iaitu pelakon Aidil Aziz, Fasha Sandha memaklumkan jumlah pengikut di Instagramnya meningkat sehingga lima juta pada hari kelahiran anaknya itu.

Menerusi perkongsian di Instagram, Fasha mengucapkan terima kasih buat semua pengikut dan peminatnya yang sentiasa mendoakan yang baik-baik untuk dirinya dan keluarga.

“Pengikut ibu naik ke 5M hari Aisha dilahirkan, ramainya yang sayangkan ibu, Alhamdulillah. Terima kasih pengikut ibu yang selalu mendoakan baik-baik untuk ibu saya sejak dulu lagi,” tulisnya.

Pernah dua kali berdepan keguguran sebelum mendapat Aisha, Fasha turut menasihatkan golongan ibu supaya tidak berputus asa dan terus berdoa agar dikurniakan rezeki zuriat.

“Aisha adalah anak kelima ibu dan ayah. Dua lagi anak ibu dan ayah sudah dalam syurga Allah. Ibu pernah dua kali keguguran sebelum dapat Aisha. Tapi, ibu dan ayah Aisha kuat, tak pernah putus asa. Al-Fatihah untuk kakak dan abang Aisha di syurga.

“Kepada ibu-ibu yang pernah melalui nasib yang sama dengan ibu Aisha, jangan putus asa. Allah itu sebaik-baik perancang,” tulisnya.

Dalam entri tersebut, Fasha turut berkongsikan nama penuh anaknya iaitu Aisha Amaira Binti Mohd Aidil serta maksud disebalik nama tersebut yang membawa erti bahagia dan cantik selamanya.


“Pendapatan Jadi Youtuber Banyak Yang Haram”

Lama tak dengar cerita mengenai pendakwah sensasi, Ustaz Abu Syafiq, baru-baru ini kenyataannya menjadi perhatian ramai apabila mengatakan pendapatan hasil menjadi seorang Youtuber kebanyakkannya haram.

Menerusi perkongsian di Instagram miliknya itu, Ustaz Abu Syafiq menyatakan bahawa pekerjaan itu tidak menjamin kesenangan hidup di dunia ini. Ujarnya, ramai YouTuber diluar sana dimana hidup mereka merana.

“Pendapatan dari Youtuber ada halal ada haram. Namun kini banyak yang haram juga. Menjadi seorang Youtuber bukanlah menjamin kesenangan hidup duniawi. Lebih ramai Youtuber yang merana berbanding yang okey sedikit,” tulisnya

Katanya lagi, banyak lagi pekerjaan di luar sana yang boleh dilkaukan dan seeloknya jauhkan diri daripada menjadi YouTuber yang mendatangkan memfitnah.

“Banyak kerja di luar sana yang memerlukan anda. Jauhi fitnah Youtuber yang jenis sering memfitnah. Beryoutuberlah secara halal dan tidak menyusahkan diri sendiri dan keluarga,” tulisnya.


Nana Mahazan Teringin Nak Makan Anggur RM200 Sekilogram

Kebiasannya anggur import yang dijual di kebanyakan pasar raya boleh diperolehi pada harga mampu milik sekitar RM10 hingga RM15 sepaket sahaja. Namun ianya bergantung pada jenis dan negara pengeluar buah tersebut.

Namun perkongsian Nana Mahazan menjadi perhatian ramai apabila pelakon dan pengacara itu meluahkan keinginananya untuk menikmati anggur import yang dijual mencecah sehingga lebih RM200 bagi sekilogram.

Adakah saya boleh tidur lena malam ini? Hmmmm.. ?? Tapi dah smp rumah.. Korang rasa?

A post shared by  ???? ???????®? (@nanamahazan) on Aug 9, 2020 at 4:28am PDT

Menerusi perkongsiannya itu, Nana turut memuat naik beberapa keping foto anggur jenis Shine Muscat yang ditemuinya ketika masuk ke sebuah pasar raya berharga mencecah RM179.90 sepaket.

Entri yang dimuat naik oleh Nana itu mendapat reaksi Nabila Huda. Sebagai penggemar setia produk import, Nabila berkata harga tersebut memang tidak masuk akal, namun sanggup berbelanja demi memenuhi keinginan serta turut memberikan tips untuk membeli.

“Memang peminat setia beli barang-barang import ni. Harga dia memang tak logik sangat. Tips dia kalau nak beli jangan bawa suami.

“Kumpul sahaja duit sikit-sikit sampai harga buah tu kemudian beli sahaja senyap-senyap untuk hilangkan craving dan kau punya curious. Resit jangan simpan, lepas tu buang pelekat harga tu siap-siap sebelum masuk peti ais,” katanya.

Sebelum ini, Nana pernah menjadi perhatian netizen apabila membuat keputusan untuk membeli sebatang jagung import dari Jepun yang dijual pada harga RM27.50.


“Barisan Pelakon Hebat Tanah Air Bergambar Bersama Sebatang Kayu”

Baru-baru ini hangat diperkatakan di media sosial mengenai gambar barisan pelakon-pelakon  hebat tanah air antaranya Shaheizy Sam, Alif Satar, Bront Palrae, Remy Ishak dan Hairul Azreen.

Difahamkan, mereka merupakan barisan pelakon yang akan membintangi filem Bakara yang bakal menjalani penggambaran sekitar Jun tahun depan dan kini sedang menjalani latihan bersama tentera Malaysia.

Filem Bakara mengisahkan tentang perjuangan sebenar anggota 19 RAMD Mekanis menyelamatkan Renjer dan Delta US di Pasar Bakara Somalia pada 3 dan 4 Oktober 1994.

Namun di laman Twitter ada yang kurang senang dengan salah seorang pelakon sehingga menggelar ‘sebatang kayu’. Menjengah ke ruangan komen, ramai memetik nama Hairul Azreen sebagai pelakon ‘kayu’ yang dimaksudkan.

Malah, ada yang mengatakan bahawa mutu lakonan Hairul perlu ditingkatkan memandangkan masih ada 10 bulan lagi sebelum penggambaran dijalankan.

Tidak kurang juga ada yang mengatakan bahawa Hairul perlu digantikan dengan pelakon serba boleh Beto Kusyairy. Dalam pada itu, ada yang meluahkan rasa bosan kerana Hairul Azreen sering dipilih untuk membintangi filem bergenre seperti itu.


“Saya Nak Jumpa Suami Dekat Akhirat, Tak Nak Lelaki Lain”

Ramai yang gembira dan memberi reaksi positif apabila mendengar perkhabaran pelakon Zila Bakarin sudah pun bertudung. Zila akui keputusannya untuk berhijab memberi serubi kemanisan dalam hidupnya kini.

Berkongsikan kisah penghijrahannya itu, Zila berkata dia tidak menerima sebarang petunjuk atau hidayah untuk mengenakan tudung. Tetapi mahu menjadi insan yang lebih baik.

“Terdetik hati macam selalu orang cakap hidayah itu milik Allah kan? Jadi, dia kalau bagi tu dia gerakkan tu dia detikkan tu kadang-kadang bukan kerana kita rasa nak atau apa. Kita nak buat tu dia gerak, dia gerakkanlah.

“Dia nak bagi kita susah, dia bagi kita susah dia bagi kita senang dia bagi kita senang cuma saya rasa tak ada punca yang membuatkan saya nak berhijap sebenarnya.

“Tapi benda tu hanya datang dan saya rasa benda tu saya dah kena pakai, saya pakai dan teruskan, itu sahaja,” katanya.

Kata Zila lagi, keputusannya untuk berhijab kerana dia sangat menyayangi suaminya selain kerana Allah SWT. Ujarnya, suaminya itu sangat menyayanginya dan tidak mahu membiarkan suaminya menanggung dosa.

“Saya terlalu sayang suami saya apa-apa pun. Dia mungkin tidak sempurna seperti suami orang lain atau lelaki lain.

“Tapi saya rasa dia sudah memadai untuk saya, dan saya buat ni saya pakai hijab kerana saya ni amanah dia. Suami saya ni bukan jenis bercakap. demi Allah suami saya, air pun dia tak pernah minta saya buat. Semua dia buat sendiri.

“Jadi apa lagi yang saya nak? Tak kaya sangat tapi dia sangat rajin, dia sangat sayang saya dan dia tak tak pernah bersuara tentang pakaian saya.

“Tak akan saya nak biarkan dia esok di akhirat tanggung dosa saya dan anak-anak? Sebab saya tak nak di akhirat dia kena jawab benda tu nanti. Saya nak jumpa suami saya dekat akhirat, saya tak nak lelaki lain,” katanya.


Wan Sharmila Kasihan Dengan Nasib Wanita Perampas

Sejak kebelakangan ini hangat diperkatakan mengenai kisah wanita perampas. Perkara itu turut mendapat perhatian pelakon Wan Sharmila yang kasihan dengan nasib wanita yang kantoi sebagai orang ketiga dalam sebuah rumah tangga.

Wan Sharmila turut mempersoalkan kita tidak tahu cerita sebenar tetapi mengapa hanya wanita itu sahaja yang dipersalahkan dan lelaki ‘dibiarkan’ sahaja.

“Sebenarnya saya kesian dengan perempuan bila tengok isu merampas ini. Kenapa yang disalahkan adalah orang ketiga?

“Kita tak tahu hujung pangkal. Apa yang saya nampak lelaki itu selamat macam dia tak buat apa-apa. Padahal mereka bercinta bersama-sama,” katanya kepada Astro Gempak.

Wan Saharmila turut menyifatkan lelaki itu seorang yang tidak bertanggungjawab kerana bersikap lepas tangan dalam kemelut itu. Ujarnya, lelaki berkenaan sepatutnya memohon maaf pada ‘kekasih gelapnya’ juga.

“Saya ada baca dia (suami) minta maaf pada isteri dan keluarga tapi tak minta maaf pun dekat perempuan tu. Kesian perempuan tu kena hadap sorang. Tak kisah la perempuan tu salah haritu sebab berkawan dengan suami orang.

“Masa berbaik siap beli barang semua. Lelaki macam tu kira tak bertanggungjawab la. Kalau betul dia nak berkahwin lebih pada satu, buat dengan cara baik. Dia mampu tapi hujung-hujung terus ditinggalkan,” katanya lagi.


Memey Suhaiza Mahu Tambah Tiga Anak Lagi

Kini sudah memiliki tiga cahaya mata, pelakon Memey Suhaiza meluahkan hasrat mahu menambah tiga lagi anak sebelum memasuki usia 40 tahun.

Menerusi perkongsian di Instagram, isteri kepada pelakon Norman Hakim itu berkata dia sedang berusaha menambah zuriat dan berharap dipermudahkan untuk dikurniakan rezeki anak.

Dalam pada itu, Memey mendoakan kepada pasangan yang sedang berusaha untuk menimang cahaya mata seperti dirinya agar dimakbulkan doa oleh Allah.

“Sesiapa yang tengah merancang dan berusaha juga, mummy doakan semoga sama-sama doa kita dimakbulkan,” tulisnya

Perkongsian Memey itu mendapat perhatian ramai netizen termasuklah suaminya yang meninggalkan komen terkejut degan kapsyen yang ditulis itu.

Memey dan Norman berkahwin pada 24 September 2011. Hasil perkahwinan tersebut, pasangan itu dikurniakan tiga orang cahaya mata, Muhammad Darwisz Hakim, 7, Muhammad Dikhriz Hakim, 5 dan Mikayla Delisha Hakim, 2.


“Saya Memang Mahu Berkahwin Lagi, Nak Anak Lagi Cuma…”

Menjalani kehidupan baru sebagai ibu tunggal selepas berpisah dengan bekas suaminya Sharnaaz Ahmad pada 9 Julai lalu, Noor Nabila berkata dia kini mahu lebih menyayangi dirinya sendiri.

Akui lega proses perceraian sudah pun selesai selepas sekian lama berlarutan, Nabila berkata dalam perkahwinan terdahulu dia banyak meletakkan dirinya di belakang dan kini mahu jadi individu yang lebih bersemangat.

“Saya rasa proses perceraian itu terlalu lama, jadi apabila sudah selesai saya rasa lega. Sekarang bermula kehidupan baru yang mana saya perlu letak diri saya terlebih dahulu.

“Bukan kerana apa, tetapi kata orang tidak eloklah ketika itu sebab masih bergelar isteri orang, tetapi tidak tinggal bersama. Minta keluar tak minta izin suami dan sebagainya,” katanya kepada Media Hiburan.

Mengulas mengenai soal jodoh, Nabila berkata dia tidak serik untuk berumah tangga selepas ini dan mahu memiliki cahaya mata lagi namun buat masa ini mahu fokus untuk besarkan anak tunggalnya, Jebat Jayden.

“Serik itu tidaklah. Saya percaya, kalau ada rezeki dan jodoh, saya memang mahu berkahwin lagi. Saya mahukan anak lagi.

“Cuma buat masa sekarang, saya nak fokuskan pada diri sendiri terlbih dulu dan besarkan Jebat Jayden dengan baik,” katanya.


Bapa Afdlin Shauki Meninggal Dunia

Salam takziah buat pelakon dan pengarah, Datuk Afdlin Shauki di atas pemergian bapa tercinta, Aksan Abu Bakar yang menghembuskan nafas terakhir pada jam 2.57 pagi tadi.

Berita duka itu disampaikan oleh Afdlin menerusi akaun Instagram miliknya. Difahamkan, bapanya disahkan meninggal dunia di Pusat Perubatan Universiti Kebangsaan Malaysia (PPUKM) selepas menjalani pembedahan.

Dalam perkongsian tersebut, Afdlin meminta orang ramai sedekahkan al-Fatihah dan doa buat Allahyarham bapanya. Afdlin turut meminta keampunan bagi pihak arwah daripada sesiapa yang mengenalinya.

“Dia berpesan kepadaku yang dia meminta maaf dan ampun ke atas segala kesalahan dia pernah lakukan kepada sesiapa yang mengenalinya.

“Tolong ampunkan ya! Beliau juga memaafkan semua orang dan juga berkata beliau tidak ada rasa dendam atau sakit hati dengan sesiapa. Al-fatihah, I love you papa,” katanya.

Bagaimanapun, Afdlin tidak mendedahkan penyakit yang dihidapi Allahyarham. Sekali lagi kami ucapkan takziah pada Afdlin sekeluarga, semoga roh Allahyarham ditempatkan dikalangan yang beriman.


Safiey Illias Fobia Nak Memandu, 8 Bulan Simpan Kereta Mewah

Sebelum ini pernah mendedahkan dirinya mengalami depresi dan Bipolar Disoder, usahawan kosmetik Safiey Illias mengakui fobia untuk memandu di jalan raya.

Menurut Safiey disebabkan itu juga dia terpaksa menyimpan kereta mewahnya selama hampir setahun. Safiey berkata fikirannya sering dibayangi berdepan kemalangan sehingga takut untuk memandu kereta.

BACA: Tak Tapis Bahan ‘Review’, Safiey Illias Dikecam Kandungan Iklan Keterlaluan

Bagaimanapun, menerusi perkongsian itu Safiey berkata dia gagahkan diri untuk memandu memandangkan kereta miliknya itu tidak bergerak dalam tempoh yang agak lama.

“Lama tak bawa kereta sebab anxiety dan depresi. Takut bawa sebab takut kereta meletup, tayar meletup, terbakar, masuk gaung.

“Itu saya hadap selama lapan bulan. Hari ini gagahkan juga sebab tahu sangat streng ini rindu dekat saya. Hampir lapan bulan juga kereta tak bergerak cuma panaskan enjin saja. Bila bawa kereta, pegang stereng rasa nak nangis, hiba,” tulisnya.

Dalam pada itu, Safiey berkata hatinya tersentuh apabila memandu kereta berkenaan serta bangga dan bersyukur di atas rezeki kurniaan Allah kerana dia membeli kereta itu ketika berusia 22 tahun.

“Betapa bangga pada diri dan bersyukur dengan nikmat yang Allah bagi. Saya beli kereta ni masa umur 22 tahun.

“Walau banyak wira papan kekunci yang suka downkan saya, tapi saya fikir satu je. Setiap kecaman mereka menggambarkan hati mereka yang tidak tenang. Kecemburuan kerana gagal menjadi yang terbaik dalam kerjaya,” katanya.


“Syukur Rumah Impian Siap Walaupun Masih Hutang Bank”

Berkongsikan kegembiraan kepada peminat apabila rumah impiannya sejak 10 tahun lalu kini siap sepenuhnya, entri yang dimuat naik oleh pelawak popular Achey di Instagram menjadi perhatian netizen.

Achey atau nama sebenarnya Mohd Nasir Hamzah berkata meksipun mengambil masa lama namun dia tidak putus asa berusaha untuk memiliki apa yang diimpikankannya. Menerusi perkongsian itu, Achey turut memuat naik foto bersama rumah tiga tingkat impiannya.

BACA: Mak Ayah Tak Larat Naik Tangga, Achey Sanggup Ubah Suai Rumah

“Syukur, saya percaya doa orang sekeliling dan kalian juga membantu kekuatan kami untuk menyimpan dan merealisasikan 10 tahun impian untuk memiliki rumah sendiri.

“Walaupun masih hutang bank, tetapi ia juga menolak kami untuk tidak selesa dengan keadaan sekarang. Terus usaha dan percaya tanamkan sasaran serta jayakan sasaran itu meski bertahun lamanya,” tulisnya.

Achey berkata sebelum ini banyak perniagaan yang diusahakannya tidak berjaya sehinggalah perniagaan yang dijalankannya kini mendatangkan hasil sekaligus membantu mereka sekeluarga.

“Bisnes juga sangat membantu. Banyak bisnes kami usahakan tidak berjaya sehinggalah kami jumpa bisnes yang tepat dan dapat membantu kami dan keluarga. Tapi, kami yakin pengalaman gagal itu adalah guru terbaik untuk semua insan,” katanya.

10 tahun bukanlah waktu yang singkat, menurut Achey sepanjang tempoh tersebut banyak dugaan yang perlu dilaluinya. Namun dia bersyukur Allah permudahkan segalanya dan setiap dugaan diberikan ada hikmahnya.

“Dugaan? Penat dengan dugaan. Kuncinya syukur dengan dugaan itu kerana Allah berikan pada kami bersebab.

“Nak diceritakan terlalu panjang. Apa pun, terima kasih kepada beberapa rakan yang membantu kami sepanjang proses saya mendapat dan menyiapkan rumah ini,” katanya.


Dr Amalina Sah Bertunang Dengan Jejaka Mat Salih

Tahniah diucapkan kepada pelatih pakar bedah, Dr Nur Amalina Che Bakri mengumumkan pertunangannya dengan jejaka pilihan hati, hari ini.

Dr. Amalina mengumumkan perkhabaran gembira itu menerusi Instagram miliknya sebentar tadi. Dalam entri itu, Dr Amalina turut memuat naik foto cincin di sarung di jari manisnya sebagai tanda pertunangan.

Amalina memaklumkan dia sangat teruja untuk membuat persiapan perkahwinan yang akan diadakan di United Kingdom (UK) dan Malaysia.

“Saya teruja merancang dua majlis perkahwinan di UK dan Kuala Lumpur,” katanya.

Bagaimanapun, Amalina tidak mendedahkan butiran lanjut mahupun tarikh bakal melangsungkan majlis pernikahan dengan jejaka pilihan hatinya itu.

Di ruanga komen, rata-rata netizen tidak melepaskan peluang untuk mengucapkan tahniah dab mendoakan kebahagiaan Dr Amalina dan pasangan. Malah ramai tidak sabar menunggu tibanya hari bahagia tersebut.


Isteri Kecewa Ammar Alfian Enggan Cerai

Hampir setahun kemelut rumah tangga diperkatakan, isteri kepada pelakon Ammar Alfian iaitu Nellisa Nezam kecewa apabila suaminya itu menolak permohonan cerai yang difailkan pada Januari lalu.

Menurut Nellisa, penolakan tuntutan cerai yang difailkan di Mahkamah Rendah Syariah Kuala Lumpur itu dilakukan oleh Ammar pada Julai lalu. Nellisa kecewa apabila suaminya itu seolah mahu merumitkan lagi kes.

“Saya kecewa kenapa Ammar seperti hendak menjadikan kes ini semakin rumit apabila menolak permohonan cerai itu.

“Saya tak tahu apa niat sebenarnya kerana bagi saya, kami sudah tiada apa-apa hubungan. Malah sudah tidak bersama sejak setahun yang lalu,” katanya kepada Astro Gempak.

Nellisa berkata hari ini dia baru sahaja selesai urusan pelantikan hakam untuk kedua-dua belah pihak bagaimanapun, Ammar enggan memberikan kerjasama.

“Ammar tak beri kerjasama, dia belum melantik mana-mana hakam. Selepas Ammar dah lantik hakam nanti baru kami boleh teruskan proses perceraian ini,” katanya.

Ammar dan Nelissa berkahwin pada 2016 dan rumah tangga mereka mulai retak apabila Ammar didakwa menjalinkan hubungan sulit ketika isterinya sedang hamil enam bulan.


“Jangan Lupa Fikry Ibrahim, Mula-Mula Berlakon Siapa Ambil Kau”

Sejak beberapa hari lalu hangat diperkatakan mengenai pelakon Fikry Ibrahim selepas tercetusnya satu isu melibatkan dirinya dengan pengarah dan penerbit, Michael Ang.

Berikutan isu itu, Fikry tampil menjelaskan menerusi satu temubual bersama Melodi. Susulan itu, Michael menerusi Instagram tampil menceritakan perkara sebenar terjadi antaranya dengan Fikry.

Difahamkan, Fikry mendakwa Michael menawarkan satu projek kepadanya bagaimanapun dia mempunyai komitmen lain yang sudah dipersetujui dari awal.

Ujarnya, ia ada juga menunggu pengarah tersebut menghubungi pengurusnya untuk membincangkan soal projek berkenaan tetapi sayangnya tiada sebarang mesej atau perbincangan yang dilakukan.

Malah, Fikry mendakwa turut terkejut apabila dia dimasukkan dalam group Whatsaap produksi itu seolah dia sudah bersetuju dengan projek berkenaan sedangkan pihak pengurusan Fikry tidak memberikan apa-apa persetujuan.

Dakwa Fikry lagi, dia telah menghubungi pengarah berkenaan tetapi panggilan tersebut tidak jawab dan tidak menerima sebarang panggilan semula. Kata Fikry, pengarah terbabit ada memerlinya di dalam satu video. Walaupun tidak menyebut nama, Fikry tahu video tersebut seolah ditujukan kepadanya.

@fikryibrahim Sila hadam Ini! @meloditv3 boleh guna ni untuk response i! Semua org tahu Kalau aku nak sembur org aku akan mention nama tak ada maknanya aku nak sembunyj! Oh yes satu lagi lupa cakap dari mula nama mu tak ada pun list Pelakon yang I nak. Station yg nak walaupun i dah cakap kalau boleh i tak nak guna u selepas mengenali perangai u masa shoot Rahsia Hati Perempuan and tahu apa u buat kat set Akasia. Tapi station nak sgt I offer u. Kalau ikut logic bila u tak boleh buat I should be happy! Sekian terima kasih and pada 2 -3 org yg dm aku nak defend idola u all Sila tgk video ni and hadamkan jugak! Luv u all stay safe. FOOTNOTE : KAU ORG NI PUN NAK KOMEN SILA TAHU FACTS YA! POSTING AKU NI MEMBALAS APA ORG MULAKAN DULU NYA. BAGI AKU THIS ISSUE IS NOTHING JUST DEFENDING MYSELF!

A post shared by  Michael Ang (@michaelang38) on Aug 9, 2020 at 12:23am PDT

Tampil menjelaskan apa sebenarnya yang berlaku, Michael berkata isu didakwa memerli pelakon itu, dia langsung tidak menyebut nama Fikry dan tidak sangka pelakon itu akan terasa.

“Tak payah nak Mukmin Mukmin (nama samaran yang disebut Fikry dalam Melodi). Cakap saja nama saya dan memang saya pun.

“Yang awak terasa bila saya sebut mengenai Virus FI itu, kenapa? Awak ke? Tak ada satu pun orang yang teka atau sebut nama awak. Semua teka freaking idiot, f***ing idiot. maksud aku freaking idiot. Yang kau terasa kenapa?,” katanya.

Menjelaskan mengenai pendedahan Fikry yang mengatakan bahawa reputasinya terjejas, Michael berkata, dia tidak pernah mendakwa bahawa Fikry menipunya dengan menerima tawaran lain.

“Bila cakap saya burukkan awak, saya burukkan apa? Saya beritahu orang stesen TV yang awalnya 10 hari (penggambaran lain) dan kemudian awak ada Keluarga Baha Don dan sebab itu tak mahu buat (drama Michael).

“Mereka (stesen) tanya, pastikah itu sebabnya? Jadi saya cakap, mungkin sebab hero dia adalah Yusuf Bahrin, jadi mungkin awak tak mahu sebab dia dari bekas syarikat pengurusan awak. Saya cakap itu saja. Saya cakap mungkin, bukan ya atau tidak,” katanya.

Tambahnya, dia juga ada menerima panggilan daripada Fikry, namun terpaksa ditolak kerana masih dalam mesyuarat ketika itu.

“Ada saya cakap awak tipu, ambil tawaran lain dan tolak tawaran saya di saat akhir? Saya tak cakap begitu.

“Ya, semasa awak hubungi saya kali pertama, saya hantar mesej kata akan hubungi semula sebab ketika itu saya sibuk dalam mesyuarat. Tapi, saya tak hubungi semula sebab tak penting. Dah tak boleh buat, tak boleh buatlah,” katanya.

Dalam pada itu, Michael mengakui tidak berminat untuk menawarkan Fikry sebarang watak namun terpaksa berbuat demikian atas desakan pihak saluran televisyen.

“Dari mula nama kamu tidak ada pun dalam senarai pelakon yang saya hendak. Stesen yang hendak walaupun saya sudah cakap kalau boleh saya tidak hendak guna kamu.

“Tetapi stesen hendak sangat saya tawarkan pada kamu. Kalau ikut logik bila kamu tidak boleh buat saya patut gembira,” katanya di Instagram.

Diakhir perkongsian itu, Michael turut mengingatkan Fikry supaya sentiasa ingat bahawa kedudukan seseorang itu tidak akan sentiasa berada di atas.


RM479 Dengan Rekaan Yang ‘Amazing’! Tak Rugi Beli realme C11 ‘New Variant’ Ini

Tengok warna pun dah menarik, inikan pulak ciri-ciri yang lain. Kami pasti anda pun jatuh cinta pandang pertama dengan telefon pintar baharu iaitu realme C11 ‘New Variant’ ini.

Dengan dua warna yang cantik iaitu mint green dan pepper grey, confirm buat anda nak tahu apa keistimewaan yang lain untuk realme kali ini kan?

Kalau bab ni memang ramai yang suka ambik berat. Mana taknya, nak simpan gambar lah video lah mestilah kena storage dan ram yang besar kan?

Jadi, anda tak perlu risau sebabnya realme C11 ‘New Variant’ ini mempunyai 3GB RAM dan 32GB ROM (inbuilt storage). Wow! Besar kan. Pasni dah boleh simpan gambar banyak-banyak dalam telefon tu.

Anda tengok gambar ‘cik meow’ kita di bawah ni. Cantik kan? Inilah gambar yang diambil dari telefon pintar realme C11 ‘New Variant’. Clear betul!

Haa… kalau anda nak tahu, kamera di belakangnya ada dua, dengan kamera utama 13MP F2.2 dan dilengkapi mod Nightscape. Kamera hadapan pula 5MP, diletakkan di dalam takuk di atas skrin.

Pergh memang berbaloi ler kalau anda nak tangkap gambar nanti. Penuhkan jer galeri social media anda tu nanti. Barulah ramai followers baru!

Mana nak cari telefon pintar bajet dengan spesifikasi baik sekarang ni kan? realme C11’New Variant’ lah jawapannya. Hanya RM479 sahaja.

Sesuai sangat untuk anda yang nak telefon pintar bajet. Tak sampai RM500 pun anda dah boleh dapatkan realme C11 ‘New Variant’ yang sangat complete ini.

Kuasa realme C11 ‘New Variant’ ini juga digerakkan oleh pemproses Mediatek Helio G35 8-teras, dengan kelajuan mencecah 2.3GHz.

Ia juga memiliki skrin berukuran 6.5-inci HD, dengan takuk kecil di atas. Fuh menarik betul.

Bagi anda yang tak suka nampak telefon kotor dan bercalar, realme C11 ‘New Variant’ sememangnya pilihan yang bijak untuk anda beli kerana ia mempunyai reka bentuk premium ikonik.

Rekaan ini juga dipercayai mampu melindungi realme C11 ‘New Variant’ dari kesan calar secara lebih efektif. Hebat kan?

Bukan itu saja, realme C11 ‘New Variant’ juga mempunyai 450+ lengkung yang selesa dan susunan selari sebesar 0.1mm sahaja.

Kejap! Ada lagi…Kapasiti bateri 5,000mAh dimuatkan sebagai sumber tenaga kepada realme C11 ‘New Variant’.

Ia dicas melalui mikro-USB tanpa pengecasan pantas, cukup sekadar 10W sahaja. Amacam?

Jadi memang tak dapat disangkal lagi, realme C11 ‘New Variant’ adalah telefon pintar yang sangat berbaloi untuk anda milikinya.

Dengan kelebihan 3GB RAM dan 32GB ROM dan kamera utama 13MP F2.2  dan dilengkapi mod Nightscape, realme C11 ‘New Variant’ hanya dijual pada harga RM479 sahaja.


Rumah Tangga 17 Tahun Musnah, Opie Zami & Isteri Cerai Talak Satu

Rumah tangga pelakon dan pengarah, Opie Zami dan isterinya, Zamzarina Mohamed yang dibina selama 17 tahun akhirnya bertemu titik noktah selepas sah bercerai talak satu di Mahkamah Syariah Wilayah Persekutuan, jam 10.47 pagi tadi.

Memetik BH Online, Opie atau nama sebenarnya Mohd Soupi Azmi melafazkan cerai di hadapan Hakim Syarie Ahmad Mahir Zanial.

Menurut Opie perceraian itu dibuat secara baik dan ia merupakan jalan terbaik bagi menyelesaikan kemelut rumah tangga sejak 10 tahun lalu. Bagaimanapun, Opie enggan mendedahkan punca perceraian mereka.

“Puncanya terlalu peribadi bagi saya. Cukuplah orang ramai tahu itu saja. Saya tak mahu memburukkan keadaan dan isteri saya.

“Isteri saya tidak salah, yang salah adalah saya. Isteri saya bagus orangnya. Dia seorang yang baik dan yang gagalnya adalah saya sebagai ketua keluarga. Saya gagal membentuk isteri saya menjadi isteri mithali,” katanya kepada BH Online.

Dalam pada itu, Opie mendedahkan mereka tidak lagi tinggal bersama sejak 3 Ogos lalu dan hak penjagaan anak-anak akan diserahkan kepada bekas isterinya.

Difahamkan, Zamzarina memfailkan perceraian kepada Opie pada 16 Mac lalu. Menurutnya, ini bukanlah kali pertama dia ke mahkamah untuk urusan itu. Ujarnya, masalah rumah tangga mereka sudah pun terjadi 10 tahun lalu.

“Masalah kami bukan baru terjadi, tapi sudah 10 tahun. Sebenarnya, sudah tiga kali saya ke mahkamah termasuk kali ini, sejak kehadiran anak bongsu saya lagi.

“Saya reda rumah tangga kami selama 17 tahun berakhir hari ini. Selepas ini, saya akan uruskan hak penjagaan anak-anak dan tuntutan nafkah,” katanya.

Pasangan itu mendirikan rumah tangga pada 5 Disember 2003 dan dikurniakan tiga anak iaitu Ammar Shah Saidi 15, Aliff Shah Syedi, 13 dan Arrif Shah Saidi, 8.


Hamil Anak Kedua, Scha Alyahya Benci Pegang Telefon

Mengumumkan bakal menimang cahaya mata kedua pada Khamis lalu dan kandungan kini sudah memasuki usia empat bulan, Scha Alyahya mengakui dirinya kini berada dalam fasa tidak suka memegang telefon.

Mendedahkan perkara itu menerusi Insta Story, Scha turut memohon maaf seadainya dia tidak memuat naik sebarang perkembangan terbaru buat para peminatnya kerana buat masa ini dia tidak memeriksa telefon bimbitnya.

“Maaf saya tidak memeriksa telefon atau memuat naik perkembangan terbaharu. Saya sangat bencikan telefon buat masa ini, saya benar-benar maksudkannya,” tulisnya.

Dalam pada itu, Scha sempat menzahirkan ucapan terima kasih buat mereka yang mendoakan untuk dirinya dan kandungannya serta meluahkan rasa syukur di atas rezeki zuriat itu.

“Terima kasih atas ucapan dan doa dari anda semua. Alhamdulillah kami sangat bersyukur,” tulisnya lagi.

Awal dan Scha mendirikan rumah tangga pada 4 May 2012 dan dikurniakan seorang cahaya mata Lara Alana, kini berusia 6 tahun.


Haqiem Rusli Buka Kedai Makan Pada Usia 22 Tahun

Meskipun perniagaan yang diusahakan sudah beberapa kali ‘gulung tikar’ bagaimanapun ia tidak mematahkan semangat penyanyi dan komposer Haqiem Rusli untuk terus berkecimpung dalam dunia tersebut dan berjaya.

Haqiem berkata apa yang berlaku dalam perniagaan sebelum ini adalah pengalaman berharga untuk dia bangkit mengejar cita-citanya sebagai usahawan. Malah, dia turut berkawan dengan usahawan untuk belajar mengenai selok belok perniagaan.

“Sebelum ini, banyak bisnes saya usahakan tidak menjadi. Antara sebabnya adalah lokasi perniagaan kurang sesuai dan tiada kumpulan membantu apabila saya ada banyak komitmen.

“Namun, bagi saya, semua itu pengalaman. Kalau kita gagal sekali, bukanlah bermakna kita gagal selama-lamanya. Saya banyak berkawan dengan usahawan. Merekalah yang memberi saya semangat agar tidak berputus asa.

“Mereka menggalakkan saya menceburi bidang perniagaan berasaskan makanan kerana lebih terjamin. Biar dalam apa situasi sekalipun, orang akan makan,” katanyanya kepada BH Online.

Mengakui industri seni ada pasang surut membuatkan Haqiem terdetik untuk membuka kedai makan dami masa depannya. Meskipun sibuk dengan kerjaya seni, Haqiem berkata dia akan tetap turun ke kedai untuk memantau.

“Saya suka memikirkan apa yang akan berlaku pada masa depan. Adakah saya akan terus kekal dalam industri atau sebaliknya, saya sendiri tak tahu.

“Justeru, perniagaan ini adalah sebagai persediaan untuk menampung kehidupan saya pada masa akan datang.

“Kerjaya seni saya tetap seperti biasa. Berikutan kedai ini baru dibuka, dalam masa seminggu pertama, saya akan berada di sini untuk memantau sebelum sibuk dengan komitmen nyanyian,” katanya.